Konferencija “Reforma krivičnog prava”\nVi ste ovde: Početna Aktuelnosti Konferencija “Reforma krivičnog prava”\nNa Kopaoniku je od 3. do 6. aprila organizovana konferencija pod nazivom "Reforma krivičnog prava". Konferencija je organizovana uz podršku Misije OEBS–a u Srbiji projekta „Unapređenja dostupnosti pravde u Srbiji“, koji sprovodi IMG i Nemačke fondacije za međunarodnu pravnu saradnju (IRZ).\nKonferenciju su otvorili dr Goran Ilić, predsednik Udruženja tužilaca Srbije i Nikola Selaković, Ministar pravde i državne uprave Republike Srbije.\nPozdravni govor održali su i dr Danilo Nikolić, državni sekretar u Ministarstvu pravde i državne uprave Republike Srbije; Romana Švajger, šefica odeljenja za ljudska prava i vladavinu prava u Misiji OEBS u Srbiji; Jelena Durbaba, lokalni zastupnik Nemačke fondacije za međunarodnu pravnu saradnju (IRZ); profesor dr Milan Škulić.\nU prvom delu konferencije, prisutnima su se na temu reforme krivičnog materijalnog prava obratili profesor dr Zoran Stojanović, Pravni fakultet u Beogradu; Janko Lazarević, sudija Vrhovnog kasacionog suda; profesor dr Dragana Kolarić, Policijsko-kriminalistička akademija. Pri svom izlaganju posebno su se osvrnuli na moguće izmene Krivičnog zakonika Srbije i reformu Krivičnog zakonika Srbije u oblasti suzbijanja korupcije.\nDrugog dana konferencije govornici su bili dr Jovan Ćirić, direktor Instituta za uporedno pravo, Zoran Perović, advokat i Branislava Vučković, član Upravnog odbora Udruženja tužilaca Srbije. Poseban akcenat u izlaganjima stavljen je na stanje u pravosuđu i pritiske javnosti, aktuelne izmene Krivičnog zakonika i Zakonika o krivičnom postupku i krivična dela sa elementima korupcije u Krivičnom zakoniku Republike Srbije.\nU nastavku konferencije učesnici su se bavili aktuelnom reformom krivičnog postupka. Na ovu temu govorili su profesor dr Milan Škulić i dr Goran Ilić, a nakon njih, Radovan Lazić, predsednik Upravnog odbora Udruženja tužilaca Srbije i dr Danilo Nikolić. Pri svom izlaganju posebno su se osvrnuli na pogrešnu koncepciju i brojne tehničke greške koje donosi Zakonik o krivičnom postupku, izmene i dopune Zakona o javnom tužilaštvu i njihov odnos prema Zakoniku o krivičnom postupku, kao i sporazum o priznanju krivičnog dela u Zakoniku o krivičnom postupku.\nTreći dan konferencije bio je posvećen pitanjima položaja maloletnika u krivičnom postupku i izvršenjem krivičnih sankcija. Govornici u ovom delu konferencije bili su Nenad Vujić, direktor Pravosudne akademije, dr Ivana Stevanović, naučni saradnik Instituta za kriminološka i sociološka istraživanja, Dragan Obradović, sudija Višeg suda u Valjevu, Slavka Mihajlović, sudija Apelacionog suda u Beogradu, Savo Đurđić, sudija Apelacionog suda u Novom Sadu i Rodžer Mekgarva, vođa EU projekta “Unapređenje sistema alternativnih sankcija”.\nU nastavku konferencije govornici su se bavili pitanjima daljih pravaca reforme kao i pravnim institutima koje Zakonik o krivičnom postupku predviđa. Govornici u ovom delu konferencije bili su profesor dr Vojislav Đurđić, Pravni fakultet u Nišu, profesor dr Stanko Bejatović, Pravni fakultet u Kragujevcu, Veljko Delibašić, advokat, Jugoslav Tintor, advokat, mr Vanja Bajović, sa Pravnog fakulteta u Beogradu. Pri svom izlaganju posebno su se osvrnuli na koncepcijske stranputice u Zakoniku o krivičnom postupku, na neophodnost nastavka rada na reformi krivičnog procesnog zakonodavstva Srbije, skraćeni postupak, sporazum o svedočenju okrivljenog, položaj odbrane, moguća unapređenja na osnovu iskustava iz regiona, položaj suda i tužilaštva u Zakoniku o krivičnom postupku.\nPri svom izlaganju govornici su se posebno govorili o pravosuđu po meri deteta, pre, za vreme i po okončanju sudskih postupaka u Smernicama Saveta Evrope, izazove u vršenju vaspitne mere posebne obaveze, značaj zrelosti prilikom izbora vaspitne mere, kaznom maloletničkog zatvora, vaspitnim nalozima i alternativnim sankcijama, njihovom značaju i prednostima.\nPoslednji dan konferencije bio je posvećen pitanju reforme propisa u organizaciji tužilaštva, gde su predstavnici Udruženja tužilaca Srbije diskutovali o reformi pravosuđa i uticaju na tužilaštvo.\nNa konferenciji je bilo oko 150 učesnika, i to predstavnika relevantnih domaćih institucija, kao i stranih i međunarodnih organizacija u Srbiji, sudija i javnih tužilaca. Konferencija je privukla značajnu medijsku pažnju i sve dnevne novine su u formi članaka ispratile najvažnija pitanja o kojima se govorilo na konferenciji.


BalkanMagazin :: Rusija se okreće kineskim kupcima "crnog zlata"\nčetvrtak, 03. maj 2018 11:56\nNa evropsko tržište Rusija je od početka godine izvezla 19 % manje nafte a samo tokom prva tri meseca ove godine za Kinu je otpremljeno 43 % više “crnog zlata”.\nEvropske rafinerije dobijaju sve manje ruskog „crnog zlata“, piše Blumberg, a prenosi Sputnjik.\nOd početka godine kroz glavne luke u Baltičkom i Crnom moru Rusija je isporučila 19 procenata manje sirove nafte nego u istom periodu prošle godine, a isporuke za Kinu su porasle za43 odsto tokom prva tri meseca ove godine.\nKako se navodi, Evropa najviše uvozi naftu iz Rusije. Umesto ruskog “crnog zlata” neophodna nafta će se, najverovatnije, uvoziti iz država Bliskog istoka. One će, sa svoje strane, izvoziti manje „crnog zlata“ u azijske zemlje, jer ih sa tog prostora istiskuju ruski konkurenti.\nPrema mišljenju eksperata, ovakve promene mogle bi da dovedu do gubitaka kod kompanija koje se bave transportom nafte preko mora. U ovom trenutku one se suočavaju sa poteškoćama zbog smanjenja isporuka nafte zemalja OPEK-a zbog brojnosti tankerske flote.


Saopćenje iz Ureda federalnog premijera\nUredu Premijera Federacije Bosne i Hercegovine obratio se ovih dana veći broj kompanija zainteresiranih za učešće u privatizaciji državnog kapitala u preduzeću „Bosnalijek“ d.d. Sarajevo. Tim povodom Ured federalnog premijera informira javnost da je Odlukom o načinu, odnosno metodu privatizacije državnog kapitala u preduzeću „Bosnalijek“ d.d. Sarajevo definirano da će postupak prodaje provesti Agencija za privatizaciju u Federaciji Bosne i Hercegovine. Sadržaj ove odluke , u cijelosti je dostupan i objavljen u „Službenim novinama Federacije BiH“, broj: 26/10.\nImajući u vidu da je javni interes ostvarenje istinski konkurentnog nadmetanja, nadamo se većem broju učesnika na berzi, kada ova prodaja bude aktuelizirana. Zainteresirani za sva dalja pitanja u vezi sa procesom privatizacije državnog kapitala u preduzeću „Bosnalijek“ d.d. Sarajevo, mogu se obratiti Agenciji za privatizaciju u Federaciji Bosne i Hercegovine- kaže se u saopćenju Ureda federalnog premijera Mustafe Mujezinovića.


Vico Zeljković i Adnan Džemidžić ispred NSBiH učestvuju na Kongresu UEFA u Švicarskoj – Sport Centar Vico Zeljković i Adnan Džemidžić ispred NSBiH učestvuju na Kongresu UEFA u Švicarskoj – Sport Centar\nRedovni Kongres UEFA-e održava se sutra u švicarskom Montreu, uz učešće delegata 55 nacionalnih asocijacija. Predsjednik Vico Zeljković i generalni sekretar Adnan Džemidžić predstavljat će Nogometni savez BiH.\nKongres počinje u 10, a završava oko 13 sati. Na dnevnom redu naći će se:\nIzbor članova Izvršnog odbora UEFA i evropskih članova Vijeća FIFA\nPotvrđivanje dva predstavnika Evropskog udruženja klubova (ECA) i jednog predstavnika Evropskih liga (EL) kao članova Izvršnog odbora UEFA\nIzmjene i dopune Statuta UEFA\nPotvrđivanje novih članova UEFA organa za sprovođenje pravde\nPrije Kongresa, danas će predsjednik UEFA Aleksander Čeferin biti domaćin sastanka članova Izvršnog odbora Uefe.\nLiga prvaka za žene – novi propisi i finansijska raspodjela za period 2021. – 2025.\nUefina klupska takmičenja za muškarce – finansijska raspodjela za period 2021. – 2024.\nUsvajanje propisa za Ligu prvaka (2021. – 2024.), Evropsku ligu (2021. – 2024.), Uefinu Omladinsku Ligu (2021. – 2024.), Uefin Superkup (2021. – 2024.), futsal Ligu prvaka (2021./22.), odnosno Evropsko prvenstvo u futsalu do 19 godina (2021./22.).\nadnan dzemidzicnogometni savez bihuefavico zeljkovic


četvrtak, 19 novembar 2015 18:01\nOpen Data Hakaton namenjen je mladim ljudima koji žele da na inovativan način doprinesu napretku lokalne zajednice. Programeri, aktivisti i dizajneri imaće 48 sati da kroz mnogo kreativnog i zabavnog rada, naprave prva rešenja koja će koristiti građani.\nSledećeg meseca, od 4. do 6. decembra organizuje se hakaton posvećen javno dostupnim podacima, koje su pojedine institucije u Srbiji otvorile i dale povod za kreiranje tehničkih rešenja koja će povezivati ove podatke.\nTokom 48 sati hakatona kreiraće se 10 rešenja koja će biti dostupna građanima, organizacijama i novinarima za upotrebu i pretragu, te samim tim pružiti kvalitetnije javne usluge, omogućiti bolju komunikaciju građana sa državom i doprineti transparentnosti rada javne uprave. Ovi projekti će ujedno i upotpuniti aktivističke projekte, ponuditi rešenja lokalnih problema i podstaći pozitivne promene u našem društvu.\nOtvoreni podaci (open data) su digitalni podaci besplatno dostupni na internetu, koje svako moze koristiti i dalje objavljivati u bilo koje svrhe, i koji su u formatu pogodnom za dalju kompjutersku obradu i analizu.\nOpen Data Hakaton realizuje SEE ICT u saradnji sa UNDP Srbija i održaće se u novom centralnom prostoru domaće IT zajednice, Startit Centru. Poziv za prijavu je otvoren do četvrtka, 19. novembra u ponoć.\nPre samog hackathona, biće održana uvodna radionica u četvrtak, 26. novembra u 18h u Beogradu (Startit Centar). Ovo će biti prilika da se učesnici upoznaju, razmene ideje i oforme timove. Nakon toga će dobiti više informacija o otvorenim podacima, kako bi osmslili početne koncepte svojih rešenja.\nUčesnicima na hackathonu će pomagati mentori koji imaju relevantno iskustvo u primeni otvorenih podataka u zemljama koje su primenile ovakvu praksu. Open Data Hakaton će povezati aktiviste i IT profesionalce iz cele Srbije u zajedničkom poduhvatu smislene upotrebe otvorenih podataka. Osim vrednog i kreativnog rada, učesnike očekuje i mnogo zabave, energetskih pića i kafa, turnira u igrama, dremki u obezbeđenom smeštaju i drugih aktivnosti.\nRešenja koja budu kreirana na ovom hakatonu će biti predstavljena 8. decembra na nacionalnoj konferenciji „Otvoreni podaci za efikasnost, odgovornost i razvoj” u hotelu Crowne Plaza u Beogradu, a okupiće predstavnike i predstavnice državne uprave, organizacija civilnog društva, međunarodnih organizacija, donatore, kao i aktiviste i aktivistkinje u oblasti otvorenih podataka i informacionih tehnologija.\nPet institucija je omogućilo pristup otvorenim podacima iz različitih oblasti:\nMinistarstvo unutrašnjih poslova (depersonalizovani podaci o saobraćajnim nesrećama u Beogradu u kojima se nalazi tip nesreće i geolokacija će biti dostupni i ažurirani na dnevnom nivou)\nAgencija za lekove i medicinska sredstva Srbije (lekovi za ljude, lekovi za životinje, medicinska sredstva)\nUprava za javne nabavke (informacije o javnim nabavkama)\nAgencija za zaštitu životne sredine (istorijski podaci o kvalitetu vazduha i vode, dnevni podaci o koncentraciji polena, registar zagađivača)isti i dizajneri imaće 48 sati da kroz mnogo kreativnog i zabavnog rada, naprave prva rešenja koja će koristiti građani.\nUčešće u projektu je besplatno i održaće se u novom centralnom prostoru domaće IT zajednice, Startit Centru. Stručni žiri biraće tri najkreativnija i najefiksnija rešenja, za koja će biti obezbeđene nagrade u vrednosti od 500 evra.\nZa učesnike koji žive van Beograda pokriveni su troškovi prevoza i smeštaja. Više informacija i prijavni formular možete pronaći na zvaničnom sajtu.\nPreuzeto sa: http://startit.rs/\nPročitano 2861 puta\tPoslednji put izmenjeno petak, 20 novembar 2015 20:10\nViše iz ove kategorije « Nurdor-ova obuka za brigu o deci oboleloj od raka\tSaveti Danila Kiša »\nStudenti traže ukidanje "Bolonje"


OS BiH i EUFOR potpisali plan obuke i saradnje za 2020. godinu\nPlan obuke i saradnje Oružanih snaga Bosne i Heregovine sa EUFOR-om za 2020. godinu potpisan je 10. septembra 2019. godine u Zajedničkom štabu OS BiH.\nIspred OS BiH plan je potpisao generalmajor Ivica Jerkić, zamjenik načelnika Zajedničkog štaba OS BiH za operacije, a za EUFOR potpisnik plana bio je brigadni general Laszlo Szabo, načelnik štaba EUFOR-a u BiH.\nOvom prilikom general Jerkić se zahvalio EUFOR-u na dosadašnjoj uspješnoj saradnji koja traje još od 2010. godine, a koja se realizuje kroz individualnu i kolektivnu obuku pripadnika OS BiH i EUFOR-a, angažovanjem mobilnih timova za obuku, mentoring timova i eksperata za pojedine oblasti, te zajedničku obuku sa Multinacionalnim bataljonom EUFOR-a.\nGovoreći o proteklom periodu, general Jerkić je istakao da su tokom zajedničke obuke OS BiH i EUFOR-a bila obuhvaćena sljedeća ključna područja obuke: komunikacije i geografska služba, inžinjerija, pomoć u slučaju nepogoda/katastrofa, logistika, menadžment skladištenja municije, vojna kontrola kretanja, protivminske akcije, ABHO, upotreba zračnih snaga, te vježbe i kombinovana obuka.\nKako je dodao general Jerkić, saradnja sa EUFOR-om će biti nastavljena kroz sljedeća tri područja: saradnja na polju upravljanja i skladištenja municije i naoružanja, saradnja na polju kolektivne obuke na taktičkom nivou između Multinacionalnog bataljona EUFOR-a i jedinica OS BiH i saradnja kroz angažovanje oficira i timova oficira za vezu i koordinaciju sa EUFOR-om na operativnoj i taktičkom nivou.\nU narednom periodu obuka će biti podignuta sa nivoa voda na nivo čete.\nGeneral Szabo, između ostalog, izrazio je zahvalnost Oružanim snagama BiH na uspješnoj saradnji i postignućima u prethodnom periodu, i zaželio da se u cilju povećanja operativnih kapaciteta OS BiH ova saradnja nastavi i ubuduće, kroz zajedničke aktivnosti.


EMA potvrdila moguću vezu između vakcine „AstraZeneka” i pojave krvnih ugrušaka - mediji.net\nEMA potvrdila moguću vezu između vakcine „AstraZeneka” i pojave krvnih ugrušaka\nBRISEL – Evropska agencija za lekove (EMA) objavila je danas da postoji moguća veza između vakcine AstraZenaka i retkog stvaranja krvnih ugrušaka, ali ostaje pri pozitivnom stavu da zdravstvena koristi od te vakcine prevazilazi rizik od mogućih posledica.\nEMA je svojoj najnovijoj proceni zaključuje da postoji mogućnost stvaranja retkih krvnih ugrušaka u kombinaciji sa niskim nivoom krvnih pločica u roku od dve nedelje od vakcinacije AstraZeneka cepivom protiv kovida-19.\nEMA ostaje pri stavu da koristi...\nBroj vakcinisanih punoletnih građana danas će prećI 550 hiljada! U Beogradu je zaključno sa jučerašnjim danom vakcinisano 547.951 lica što iznosi 38.9 odsto punoletnog stanovništva, napisao je na svom Fejsbuku zamenik gradonačelnika Beograda Goran Vesić.- Revakcinisano je 370.163 lica što iznosi...\nVAŠINGTON – Više od 60 bivših šefova država i preko 100 dobitnika Nobelove nagrade pozvali su američkog predsednika Džoa Bajdena da podrži odricanje od pravila intelektualnog vlasništva za vakcine protiv kovida-19. Rojters prenosi da se u pismu Bajdenu, koje je juče dostavljeno novinarima, kaže da...\n"Pobedili smo koronu": Ko će da plati SNS bilborde?\nSvakog maja meseca pandemija koronavirusa u Srbiji, već tradicionalno nestaje, i državni vrh na čelu sa Aleksandrom Vučićem proglašava pobedu. Ovoga puta pobeda će biti ovekovečena flajerima i bilbordima, kako Direktno.rs saznaje.\nU „Mišoviću” više otpusta nego prijema\nNačelnica anestezije u Kliničko bolničkom centru „Dr Dragiša Mišović” u Beogradu Duška Ignjatović izjavila je jutros da je u toj ustanovi na lečenju od kovida-19 oko 200 pacijenata, s tim što je u jedinici intenzivnog lečenja oko 60, od toga je polovina na nekom vidu mehaničke ventilacije. „Mi smo...\nKorona virus sada napada i ubija mlade i zdrave ljude, upozoravaju lekari


Oštre reakcije na najavu da usvajamo standarde EU o stepenu radijacije hrane\nNe moramo da se trujemo kao Evropa\nStručnjaci kažu da ne smemo da preuzimamo sve od Zapada, već da iskoristimo prednost zdrave hrane koju imamo u izobilju\nBEOGRAD - Najava srpskog ministra trgovine, turizma i usluga da će Srbija usvojiti standarde Evropske unije o dozvoljenom stepenu radijacije u prehrambenim proizvodima, ma koliko da je izjava kasnije demantovana iz njegovog kabineta, izazvala je oštra reagovanja naših stručnjaka iz ove oblasti.\nMinistar je izjavio da ćemo, naravno, usvojiti te standarde i da je naš cilj da budemo u Evropi. Međutim, stručnjaci su se posle ovakve najave upitali da li ćemo u našu zemlju uvoziti radioaktivnije namirnice nego sada i da li ćemo i mi sa čiste hrane da pređemo na prljavu zato što Evropa tako kaže.\n- Trebalo bi da za ove standarde pitaju struku, ali naši ministri misle da mnogo dobro znaju sve, a u stvari nemaju pojma. Propisi u zemljama Evropske unije su takvi jer oni prirodno imaju toliki nivo radijacije, a naši propisi su stroži jer je kod nas radioaktivnost manja. Da u Evropi nemaju takve propise, oni bi umrli od gladi, a mi treba da počnemo da lepimo one nalepnice "zelena jabuka - zdrava hrana" i pokušamo na varijantu zdrave hrane da zadržimo naše propise - prokomentarisao je za "Glas" Srpko Marković, rukovodilac operativne dozimetrije u Institutu za nuklearna istraživanja "Vinča".\nNaši propisi bolji\nPetar Bogosavljević, predsednik Pokreta za zaštitu potrošača, smatra da je sa stanovišta očuvanja životne sredine i zaštite potrošača apsolutno neprihvatljivo da usvojimo propise Evropske unije. Dozvoljeni nivo bekerela u zemljama Evropske unije jeste nekoliko stotina bekerela, a kod nas u litru soka 13,8 za odrasle, a 8,5 za decu.\nPreporuku smo shvatili kao propis\nPrema rečima prof. dr Petra Bulata, pomoćnika direktora Instituta za medicinu rada "Dr Dragomir Karajović", kod nas je pogrešno interpretirana kao propis regulativa Evropske unije o radioaktivnosti u namirnicama.\n- Oni imaju regulativu, odnosno preporuku o tome da 600 bekerela maksimalno može da bude nivo radijacije u hrani zemalja članica. To je rezultat kompromisa na nivou EU, jer ovu zajednicu čine i zemlje sa niskom radijacijom i one sa visokom koje su oštećene Černobiljem, kao Finska. Naš propis uopšte nije u suprotnosti sa tom preporukom Unije, jer preporuka kaže koliko je maksimalan nivo, a kod nas je, u svakom slučaju, ispod tog maksimalnog nivoa - kaže dr Bulat, napominjući da ne treba da prihvatamo prvo ono što je najnepovoljnije, a naš zakon najviše štiti naše potrošače.\n- Poslednje što treba da uskladimo sa EU je ono gde su naša rešenja bolja, a to su definitivno propisi o radijaciji namirnica.\nKao pokret za zaštitu potrošača insistiramo na tome da se u ovoj oblasti ne vrši usklađivanje sa Evropskom unijom jer za sada nemamo obaveze to da uradimo - rekao je Bogosavljević za "Glas", napomenuvši da bi i lekari trebalo da se uključe u ovu priču.\nOvo je, prema njegovim rečima, posebno bitno jer su posledice povećane radioaktivnosti velike i vide se tek posle nekoliko godina. Na primer, cezijum, koji je aktuelan posle priče o "Fruktalovim" sokovima, taloži se u mozgu, bubrezima, jetri i kad se nađe u telu postaje sekundarni izvor zračenja.\nMilojko Kovačević, predsednik Društva za zaštitu od zračenja, kaže da ne vidi razloge zbog čega bi se standardi EU prihvatili nekritički, jer za sada to nije uslov EU nego je to direktiva koja definiše gornji nivo dozvoljene radioaktivnosti.\nTuđa roba nosi rizik\n- Ako ova država ima mogućnosti da obezbedi hranu koja je manje štetna, zašto bismo otvarali tržište za robu koja nosi rizik. Jer, što je veća radioaktivnost to je veći rizik - navodi Kovačević, napomenuvši da su i kod nas njihove granice bile primenjene u vreme Černobilja, "jer nismo mogli da teramo ljude da gladuju".\nŠto se tiče standarda u EU, dr Dušica Nikosavić, iz Instituta za zaštitu zdravlja Srbije "Batut", kaže da ni Unija nema univerzalne standarde nego se oni određuju u zavisnosti od zemlje i toga koliko je ta zemlja kontaminirana.\nViše od 1.000 radnika elektrodistribucije protestovalo u Beogradu\nZamerke na Prednacrt zakona o slobodi vere i verskim zajednicama\nSvi krivičari iz Vrhovnog suda istovremeno rade i u specijalnim većima


Samit u Berlinu, Vučić sa Merkelovom i Makronom\nApril 29, 2019 10:43\nU Berlinu se po podne održava sastanak o Zapadnom Balkanu na poziv nemačke kancelarke Angele Merkel i predsednika Francuske Emanuela Makrona. Prisustvovaće predsednik Srbije Aleksandar Vučić, predsednik privremenih prištinskih institucija Hašim Tači i premijeri svih zemalja regiona.\nOčekuje se da na sastanku bude reči o evropskoj perspektivi i stabilnosti regiona, kao i o deblokadi dijaloga Beograda i Prištine.\nU sedištu nemačke kancelarke Angele Merkel u Berlinu u 17.30 počinje samit posvećen zapadnom Balkanu. Pored predsednika i premijerke Srbije skupu prisustvuju lideri Crne Gore, BiH, Albanije, Severne Makedonije i predstavnici vlasti u Prištini.\nSkupu će takođe, kako je najavljeno prisustvovati premijeri Hrvatske i Slovenije kao i visoka predstavnica EU za spoljnu politiku i bezbednost Federika Mogerini koja će imati i odvojeni susret sa predsednikom Srbije Aleksandrom Vučićem pre početka samita.\nSkup zapadnobalkanske šestorke sa predsednikom Francuske i nemačkom kancelarkom trajaće oko dva sata nakon čega će uslediti i radna večera.\nMerkelova i Makron će se medijima obratiti pre početka samita a nakon ovog skupa će biti doneti i zaključci odnosno smernice za budućnost Zapadnog Balkana.\nCilj ovog skupa kako su prethodnih dana najavljivali različiti izvori iz EU jeste da se pre svega potvrdi evropska perspektiva zapadnog Balkana, da se još jednom ponovi da je neophodno sačuvati stabilnost u regionu ali i da se oživi dijalog Beograda i Prištine.\nNema dijaloga bez ukidanja taksi\nUoči samita u medijima su se pojavljivale razne spekulacije, između ostalog da će lideri Francuske i Nemačke tražiti od Beograda i Prištine da do oktobra, odnosno imenovanja nove evropske komisije, postignu sveobuhvatni obavezujući sporazum o normalizaciji odnosa.\nMeđutim, i predsednik i premijerka Srbije istuču da će razgovor sa Prištinom biti moguć tek kada ukunu taksu od 100 odsto na robu iz centralne Srbije.\nPredsednik Vučić u Berlin dolazi sa čvrstom podrškom dve stalne članice Saveta bezbednosti UN Rusije i Kine nakon razgovora u Pekingu koje je vodio da predsednicima te dve zemlje.\nOn takođe ističe da nema velika očekivanja od samita u Berlinu, ali se nada balansiranom pristupu kancelarke Angele Merkel i Emanuela makrona u rešavanju kosovskog pitanja.\nPriština, sa druge strane, dolazi sa novim ucenama.\nI Ramuš Haradinaj i Hašim Tači su prethodnih dana u više navrata ponavljali da će tražiti da Srbija prizna kosvsku nezavisnost ali i da će tražiti od Angele Merkel da pet zemalja, članica EU, koje do sada nisu priznala kosovsku nezavisnost to i učine.\nTači je čak rekao da će tražiti i prisajedenje Preševske doline Kosovu.\nU medijima su se takođe pojavljivale spekulacije da će se na ovom skupu govoriti i o finalnom rešenju, odnosno modalitetima. Pominjala se ideja o dvostrukom suverenitetu, specijalnom statsusu za Srbe na severu Kosova, o korekciji granica u nenaseljenim područjima ali je sve to ostalo u domenu spekulacija.\nNemačka ima izričit stav kada je reč o razgraničenju. Ona je protivnik te ideje i smatra da bi to bilo veoma loše za budućnost celog regiona.\nEvropski komesar za proširenje Johanes Han kaže da će ovaj skup pre svega biti prilika da se razgovara o rešenju za deblokadu dijaloga Beograda i Prištine ali da rešenje ne sme biti nametnuto spolja.\nĐukanović: Kosovo i ekonomija glavne teme premijerke i nemačke kancelarke 2\nHolanđanka izaslanik EU za Kosovo? 12\nPremijerka Brnabić sa Merkelovom 9\nPoslanica Levice: Berlin je licemeran po pitanju Kosova 15\nVučić zadovoljan saradnjom sa NATO 10\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 5299\nSKANDALOZNO: Srbi cinkarili Srbe na severu KiM! 4845\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 3447\nSrpske porodice u Gracu strahuju od upada kosovske policije 3220\nPrištinski specijalci brutalno prebili gluvonemog Srbina! 2257\nSajam zapošljavanja u Kosovskoj Mitrovici 20. septembra\n9:56 September 18, 2019\nMO i VS na vežbi traganja i spasavanja "SAREKS 38-19"\n9:47 September 18, 2019\nĐukanović: Kosovo i ekonomija glavne teme premijerke i nemačke kancelarke\n9:37 September 18, 2019\nSL: Radosavljević je prekoračio granicu pristojnosti i uvredio srpski narod\n9:29 September 18, 2019\nOdbojkašice Srbije bolje od Argentine\n8:45 September 18, 2019


XIII sednica Skupštine opštine Opovo: USVOJEN OPŠTINSKI BUDŽET I UMANJENA LOKALNA PORESKA STOPA - GLAS OPOVA\nXIII sednica Skupštine opštine Opovo: USVOJEN OPŠTINSKI BUDŽET I UMANJENA LOKALNA PORESKA STOPA\nUSVOJEN OPŠTINSKI BUDŽET I UMANJENA LOKALNA PORESKA STOPA\nOpovo, 12. decembar 2013\nApsolutnom većinom od 18 glasova odbornici opovačkog parlamenta usvojili su opštinski budžet za 2014. godinu. Budžet je projektovan na 208.057.569 dinara i za 7% je umanjen u odnosu na prethodni. Usvajanju je prethodila oštra rasprava u kojoj je nekoliko odbornika iskazalo neslaganje sa predloženim budžetom iznoseći više zamerki predlagaču. Na današnjoj sednici prisustvovalo je 23 odbornika, sama sednica je trajala oko 2 časa, a sve tačke dnevnog reda su usvojene.Kompletan Predlog budžeta za 2014 možete videti OVDE.\nIzvestioc Predloga budžeta je bio rukovodilac Odeljenja za privredu i finansije Slavko Mančev. Nakon njegovog izlaganja odbornik Dragan Stanivuk (samostalni odbornik) je izneo zamerku u vezi dela sa kapitalnim investicijama, koji po njemu nije u skladu sa interesima mesta iz kojeg dolazi, tj Sefkerina. Stanivuk je rekao da je 90% kapitalnih investicija planirano za Opovo i pozvao sve odbornike iz Sefkerina bez obzira na političku pripadnost da ne glasaju za predlog budžeta. I odbornik Sava Vasić (DSS) se složio da je Opovo favorizovano u delu kapitalnih investicija ali je glavnu zamerku video u tome što odbornicima nije prvo ponuđen „prednacrt“ predloga kako bi svojim sugestijama mogli neposredno da utiču na konstrukciju predloga. Vasić takođe primećuje da samo 1/3 budžeta preostaje za razvoj opštine i postavlja pitanje formiranja agrarnog fonda i fonda za podsticaj preduzetništva. Ljiljana Grujić (LPK) je konstatovala da je predlog budžeta paušalan.\nOdgovarajući na zamerke i kritike Mančev je planirane kapitalne investicije nazvao opravdanim jer za njih od ranije postoji urađena projektna dokumentacija i da su samo takvi projekti mogli biti usaglašeni sa kapitalnim planovima AP Vojvodina, koja će ove investicije sufinansirati. Što se tiče Sefkerina, Mančev je podsetio Stanivuka da je ovo mesto u poslednjih nekoliko godina imalo više kapitalnih investicija kao što su most, put do zrenjaninske magistrale i vodovod. Što se tiče prednacrta, Mančev podseća Vasića da tako nešto u proceduri ne postoji ali da je odbornik Vasić mogao da podnese amandman ili više amandmana i da se to u zakonskoj proceduri uvrsti u predlog budžeta.\n– Činjenica je da 2/3 budžeta ide za pokrivanje budžetskih korisnika ali mi smo dužni da obezbedimo uslove za rad Domu zdravlja, predškolskim i školskim ustanovama, Opštinskoj narodnoj biblioteci, Centru za socijalni rad, itd. Međutim, značajna sredstva su i u ovom budžetu opredeljena za poljoprivredu u vidu uređenja atarskih puteva i komasacije u Barandi pod kojom se podrazumeva i putna i kanalizaciona mreža, rekao je Slavko Mančev.\nŠef odborničke grupe Srpske napredne stranke Predrag Ginculj, predlog budžeta je nazvao dobrim i razvojnim, a kao odbornik iz Sefkerina Stanivuku je poručio da su sami krivi jer Sefkerin trenutno nema dobre projekte i gotovu projektnu dokumentaciju. Sličnog mišljenja je i odbornik Dejan Kravar (GGMS-DS-SDPS), koji je pohvalio predlog budžeta ističući da je možda mogao i biti bolji ali je sasvim zadovoljavajući. Kravar je istakao da je u sva tri svoja odbornička mandata uvek zastupao stav decentralizacije i ravnomernih investicionih podela u opštini ali je činjenica da je Sefkerin poslednjih godina dosta dobio. Predsednik skupštine Dragan Ugrinov (SNS) je ukratko elaborirao ceo predlog budžeta iznevši da je novi budžet transparentniji i da se stavke mogu lakše pratiti i što je još važnije kontrolisati. Ugrinov ističe suficit koji je predviđen za smanjenje zaduženja ranijih kredita kao i stavku „projekti za mlade“.\nTokom pretresa ove tačke dnevnog reda usledila je i rasprava oko procedure predlaganja amandmana. Gotovo neverovatno zvuči ali veći deo odbornika ne zna kada, kako i zašto se predlažu amandmani tako da je sekretarka skupštine Rada Maksimović izašla za govornicu i održala skraćeni kurs. Istim povodom predsednik skupštine Dragan Ugrinov je obavestio odbornike da se za sve nejasnoće mogu svakog dana obratiti kancelariji Skupštine opštine Opovo.\nIzvestilac naredne dve tačke dnevnog reda – Razmatranje predloga i usvajanje Odluke o utvrđivanju elemenata poreza na imovinu za teritoriju opštine Opovo i izmenama i dopunama Odluke o lokalnim komunalnim taksama na teritoriji opštine Opovo, bila je stručni saradnik Lokalnew poreske administracije Marina Todorović. I upravo je jednim amandmanom Opštinskog veća u predlogu Odluke o utvrđivanju elemenata poreza na imovinu za teritoriju opštine Opovo u članu 2. Stav 1. Tačka 2. procenat 0,30% zamenjen sa procentom 0,10%. Slikovito to znači da bi stopom od 0,30% iznos poreza na godišnjem nivou po hektaru bio 2.700 dinara, dok će stopom od 0,10%, što je bio predlog predsednika opštine, iznos poreza na godišnjem nivou po hektaru biti 900 dinara.\nUsvojena je Odluka o sprovođenju javnog konkursa za imenovanje direktora Javnog preduzeća „Mladost“ Opovo, zajednosa tekstom oglasa o javnom konkursu. Inače ovo je ponovljeni postupak jer je prvi pokušaj propao pošto kandidati nisu ispunjavali uslove konkursa. Usvojena je i Odluka o određivanju osposobljenih pravnih lica od značaja za zaštitu i spasavanje za teritoriju opštine Opovo. Ova odluka se sprovodi u cilju ostvarivanja prava i dužnosti u pitanjima zaštite i spasavanja, tako da opština Opovo ima obavezu da organizuje i planski uvezuje raspoložive ljudske i materijalne kapacitete subjekata sistema zaštite i spasavanja na svojoj teritoriji radi zaštite i spasavanja ljudi, materijalnih i kulturnih dobara i životne sredine u vanrednim situacijama.\nU vezi razmatranja predloga Memoranduma o razumevanju za projekat „Nova regionalna deponija u Pančevu“ između ministarstva energetike, razvoja i zaštite životne sredine, IMG – International Managment Group, Grada Pančeva i Opštine Opovo i usvajanja zaključka o prihvatanju teksta Memoranduma izvestilac je bila inspektorka zaštite životne sredine Marina Mitrović. Ukratko to znači da će se sav otpad iz naše opštine distribuirati na regionalnu deponiju kod Pančeva, dok će privremena deponija kod Sakula biti uklonjena.\nU odborničkim pitanjima Jovan Toma (GGMS-DS-SDPS) obaveštava lokalnu samoupravu da je više saobraćajnih znakova u Sefkerinu palo i da ih treba ispraviti. Miloš Markov (SNS) je tražio od opštine pismeni izveštaj u vezi opravdanosti ulaganja u projekat opštinskog autobusa. Markov taksativno traži nabavnu vrednost, upotrebnu vrednost, troškove održavanjea i spisak korisnika i istovremeno postavlja pitanje zašto se ovaj autobus nije koristio na međumesnoj liniji.\nRock veče u kafeu Galerija: GITARISTA VAN GOGA NASTUPA U OPOVU\nFebruary 28, 2021, 13:27


Makaki majmuni umom pokreću ruke avatara - National Geographic Srbija\nMakaki majmuni umom pokreću ruke avatara\nNaučnici Djuk univerziteta su uspeli da nauče makaki majmuna da samo uz pomoć svog uma kontroliše dve virtuelne ruke jednog avatara.\nOBJAVLJENO: 10. 11. 2013.\nFoto: Nicolelis Lab/Duke Center for Neuroengineering\nIstraživači su pažljivo posmatrali rad više od 500 neurona majmuna, dok su ih obučavali za rad u virtuelnom okruženju. Majmunima su prezentovane ruke avatara koje su bile napravljene tako da izgledaju slično pravim rukama. Životinje su najpre trenirane da uz pomoć džojstika kontrolišu udove avatara, ali su naknadno naučene i da ih pokreću samo uz pomoć moždane aktivnosti, a bez pokretanja sopstvenih ruku.\nRezultati ovog istraživanja mogu pronaći primenu i u svakodnevnom životu mnogih ljudi. Naučnici naglašavaju da je ovaj eksperiment samo prvi korak u razvijanju veze između uma i protetičkih uređaja koji bi mogli da olakšaju život mnogobrojnim paralizovanim ljudima.\nDo sada su delimično već razvijeni načini za povezivanje mozga i protetičkih uređaja, ali su na taj način pacijenti mogli da pomeraju sam jednu ruku.\n“Pokreti za koje su potrebne dve ruke, od kucanja na tastaturi do otvaranja konzerve, od suštinske su važnosti za kvalitet života paralizovanih pacijenata. U budućnosti će morati da se razviju načini za stvaranje veze između mozga i pomagala koji omogućavaju pokretanje većeg broja udova”, kaže Migel Nikoelis, profesor neurobiologije na Djuk univerzitetu.\nTokom istraživanja naučnici su posebnu pažnju obratili na neurone koji su se aktivirali dok su majmuni usavršavali pokretanje avatara. Na ovaj način su mogli da zapaze da za pokretanje predmeta nije dovoljan jedan poseban neuron, nego skupovi neurona. Takođe, oni su mogli da uoče koje oblasti mozga su od naročitog značaja za ovakve pokrete, pa ostaje nada da će u budućnosti ova saznanja moći da se primene i na čoveka.


pink.rs | Savez Srba iz regiona podržava kandidaturu Vučića\nSavez Srba iz regiona podržava kandidaturu Vučića\nVučić je čovek koji je svojom odgovornom politikom povećao ugled Srbije, navodi se u saopštenju.\nSavez Srba iz regiona daje punu podršku kandidaturi Aleksandra Vučića za predsednika Srbije navodeći da je Vučić obezbedio društvenu i političku stabilnost, kao i zato što se zalaže za mir i stabilnost čitavog regiona.\n-Vučić je čovek koji je svojom odgovornom politikom povećao ugled Srbije u međunarodnoj zajednici i obezbedio punu društvenu i političku stabilnost kao kljjučni preduslov ekonomskih reformi čiji je cilj bolji život svih njenih građana - navodi se u saopštenju koje je potpisao predsednik Saveza Miodrag Linta.\nU saopstenju se istice i da se Vučić snažno zalaže za mir i stabilnost čitavog regiona, za poštovanje Dejtonskog mirovnog sporazuma i prava Srba u regionu.\nKako se napominje, on se zalaže i za rešavanje otvorenih pitanja sa Hrvatskom i Bosnom Hercegovinom koja se tiču oduzetih imovinskih, stečenih i brojnih drugih prava stotina hiljada prognanih Srba i drugih oštećenih građana.


Kruševac Shopping Park je otvoren! Dođite i posetite prvi šoping park u Rasinskom okrugu - Story\nZvanično otvaranje Kruševac Shopping Parka donosi novu ponudu i iznenađenja\nSvi stanovnici Kruševca i Rasinskog okruga moći će da uživaju u specijalnim ponudama novootvorenih prodavnica.\nNova destinacija za kupovinu i uživanje u Kruševcu i Rasinskom okrugu, Kruševac Shopping Park, zvanično je otvoren danas, 26. septembra, 2019, na događaju za medije organizovanom tim povodom. Nakon zvanične ceremonije presecanja vrpce, kojoj su prisustvovali gradonačelnica Kruševca, Jasmina Palurović, ali i predstavnici medija, gradski čelnici, poslovni partneri i zakupci, prodavnice su otvorene za posetioce u 12h.\nTim povodom, predstavnik Kruševac Shopping Parka i Nepi Rockcastle Grupe, Nemanja Savčić, izjavio je:\n– Maloprodajni park je projekat vredan oko 12 miliona evra koji donosi 250 novih radnih mesta. Omogući će mnogo novih prilika za stanovnike Kruševca nudeći im prijatnu kupovinu po pristupačnim cenama, obogaćujući sveukupnu ponudu, a očekujemo da postane i glavno mesto okupljanja u gradu.\n– Želimo da se zahvalimo Nepi Rockcastle Grupi što su nas izabrali za realizaciju svog investicionog projekta i što su omogućili našim domaćim firmama da učestvuju u izgradnji ovog objekta. Grad će opravdati poverenje koje nam je ukazano i nadamo se da će ovo biti samo još jedna u nizu investicija koje nas očekuju – rekla je Jasmina Palurović, gradonačelnica Kruševca.\nSa preko 300 parking mesta, odličnom kombinacijom 17 poznatih domaćih i internacionalnih brendova i kafe bistroom, novi šoping park ponudiće obuću, odeću i ostali asesoar. Danas su posetioci mogli da uživaju u specijalnim popustima i ponudi novootvorenih prodavnica, kao što su LC Waikiki, Defacto, Orsay, Tom Tailor, Knjižare Vulkan i CCC, ali i dobro poznatim Sport Vision, Planeta Sport, Pertini, Legend, Lilly i DM, od kojih su se pojedine po prvi put predstavile u Kruševcu i Rasinskom okrugu.\nAli to nije sve! Kruševac Shopping Park je najavio otvaranje prodavnica dobro poznatih brendova New Yorker-a 10. oktobra i Sinsay-a, čiji je otvaranje planirano za drugu polovinu novembra ove godine.\nRadno vreme šoping parka biće svakog radnog dana i vikendom od 10 do 22h, dok će radno vreme kafe bistroa biti od 08 do 23h.\nTokom poslepodnevnog zabavnog programa, od 16 do 18h, mališani su mogli da se druže i slikaju sa kostimiranim animatorima. Istovremeno, od 17h za odrasle je organizovan nastup DJ-a, praćen nastupom poznate i popularne rok grupe, Van Gogh, koja se na sceni pojavila u 18h.\nO kompaniji NEPI Rockcastle\nDNEVNI HOROSKOP ZA 27. SEPTEMBAR: Oprez, izbegavajte sumnjive ponude i poslovne pregovore!


Promocija kulturno-istorijskih ruta Glavnog grada – Portal Podgorica\nPromocija kulturno-istorijskih ruta…\nKako je ranije najavljeno, Turistička organizacija Podgorice, u saradnji sa autorkom Vanjom Vuković, uradila je tri kulturno-istorijske rute Ljubavnom stazom do kulturnog identiteta Podgorice, Kulturnim stazama kroz Podgoricu do slavnog Meduna i Osvrt na prošlost stazom preko brda Gorice, sa ciljem bolje promocije kulturne baštine i lokaliteta na teritoriji Glavnog grada.\nRuta Ljubavnom stazom do kulturnog identiteta Podgorice, kojom se, između ostalog, upoznaje kultura življenja, razvijanja grada i poimanja skladnog multikulturalnog suživota na ovom prostoru, organizovana je prošle sedmice za predstavnike medija.\nOva ruta podrazumijeva obilazak Kuslevove kuće, nekadašnjeg hamama (kupatila) koji je sagrađen u osmanskom periodu, Hađži pašinog mosta i Depedogena, Starogradske džamije, Osmanagića džamije, Sahat kule i Galerije „Risto Stijović“.\nPlanirano je da u narednom periodu, svakog petka, budu organizovane promotivne rute za različite ciljne grupe, kazali su iz Turističke organizacije Podgorice.\nTako će u petak, 1. oktobra, sa početkom u 11 sati, biti organizovana promotivna ruta Ljubavnom stazom do kulturnog identiteta Podgorice u pratnji turističkog vodiča, za prvih 20 sugrađana koji se jave na mejl info@podgorica.travel.


Historija Bosne i Bošnjaka • Pogledaj temu - U BiH ima 300.000 - 320.000 nezaposlenih\nU BiH ima 300.000 - 320.000 nezaposlenih\nPostao/la admin » Čet stu 27, 2014 4:19 pm\nKonferencija "Ciljevi i aktivnosti Saveza za podršku ekonomskog i socijalnog razvoja 'Horizont 2024' i Ekonomsko-socijalna pozicija Bosne i Hercegovine", s koje je poručeno da su potrebne značajne ekonomske reforme da bi se u BiH smanjio broj nezaposlenih, održana je danas u Sarajevu.\nPredsjednik Upravnog odbora Saveza za podršku ekonomskog i socijalnog razvoja "Horizont 2024" Senad Tafro izjavio je da je jedan od ciljeva današnje konferencije kreiranje zajedničkog ekonomskog prostora BiH te jačanje uticaja civilnog društva uključenog u sektor socijalnog i ekonomskog razvoja u BiH.\n"Cilj ove konferencije jeste podrška kreiranju zajedničkog ekonomskog prostora BiH i regije, podrška socijalnim i ekonomskim kretanjima u BiH kao i naučnim i stručnim aktivnostima koje su usmjerene ka socijalnim, ekonomskim i pravnim reformama na ovim područjima. Osim toga, cilj je i kreiranje novih radnih mjesta, razvoj poljoprivrede i povećanje izvoza", istaknuo je Tafro.\nInače, 17 nevladinih organizacija s područja cijele BiH je oformilo Savez za podršku ekonomskog i socijalnog razvoja "Horizont 2024" da bi udruženo djelovali s vlastima na provođenju ekonomskih reformi.\nKako je kazao Tafro, plan je udruženo raditi s vlastima da bi se napravila platforma da ljudi iz Evropske unije (EU) i investitori ne razgovaraju samo s vlastima nego i s građanima i nevladinim sektorom.\nZahvalio je ambasadama SAD-a, Turske, Švedske, Norveške za svesrdnu podršku.\nDirektor Agencije za rad i zapošljavanje BiH Adnan Delić istaknuo je da je snažnom i sveobuhvatnom reformom moguće povećati broj radnih mjesta u BiH.\nKako je kazao, bez jakog ekonomskog razvoja BiH i nužnih socijalnih reformi koje podrazumijevaju zakonske propise u BiH koji se odnose na smanjenje cijene rada po zaposlenom radniku i niz drugih izmjena zakonskih rješenja, BiH ne predstoji neka svijetla budućnost.\n"Jednom jakom reformom koja će biti urađena na naučnoj osnovi može se doći u situaciju povećanja radnih mjesta i većeg zapošljavanja. Pretpostavlja se, a i neke statistike govore, da u “sivoj ekonomiji” u BiH radi više od 200.000 ljudi. Stručnom analizom bi se moglo doći do prihvatljive cijene rada za poslodavce u BiH da bi ljudi u sivoj ekonomiji ušli u legalne tokove tržište rada", rekao je Delić.\nKazao je i da nisu tačni navodi da u BiH postoji 500.000 nezaposlenih nego, kako kaže, najviše 320.000 ljudi.\n"Anketa o radnoj snazi, koja je jedina relevantna u svim zemljama EU i svim razvijenim zemljama, govori da u BiH ima 27,5 posto nezaposlenih, ustvari oko 300.000 do 320.000 ljudi. To govore Svjetska banka i ozbiljne međunarodne institucije. Siguran sam i odgovorno tvrdim da u BiH nema više od 320 hiljada nezaposlenih", naglašava Delić.\nSavez nevladinih organizacija, Savez za podršku ekonomskog i socijalnog razvoja "Horizont 2024" organizira ovu konferenciju radi doprinosa uspostavljanju saradnje i jačanju utjecaja civilnog društva uključenog u sektor socijalnog i ekonomskog razvoja BiH.\nhttp://www.klix.ba/biznis/delic-u-bih-i ... /141127117\nRe: U BiH ima 300.000 - 320.000 nezaposlenih\nPostao/la admin » Pet stu 28, 2014 10:52 am\nevo "stručnjaka" javili se\nAgencija za rad i zapošljavanje: U BiH je nezaposleno 547.590 osoba\nU BiH je prema službenim evidencijama krajem oktrobra bilo 547.590 nezaposlenih, saopšteno je iz Agencije za rad i zapošljavanje BiH.\n"U odnosu na prethodni mjesec broj nezaposlenih osoba je manji za 347 osoba ili 0,06 posto. Od ukupnog broja osoba koje traže zaposlenje, njih 279.766 ili 51,09 posto su žene", navodi se u saopštenju.\nNezaposlenost se povećala u Federaciji BiH za 790 osoba (0,20 posto), a smanjila se u Republici Srpskoj za 1.130 osoba (0,79 posto) i u Brčko distriktu BiH za 7 osoba (0,06 posto).\nNajveći broj evidentirane nezaposlenosti čine osobe sa trećim stepenom obrazovanja KV radnici 34,44 posto, te NKV radnici 27,16 posto.\n"U oktobru je ukupno 16.608 osoba brisano sa evidencija službi zapošljavanja, a od tog broja 9.423 osobe su zaposlene sa evidencija službi zapošljavanja.\nIstovremeno je za 6.439 osoba prestao radni odnos, dok su poslodavci u ovom periodu prijavili potrebe za zapošljavanjem 3.841 novih radnika", navodi se u saopštenju.\nPrema podacima Agencije za statistiku BiH, u septembru 2014. godine, broj zaposlenih u pravnim licima u BiH iznosio je 704.724, a od toga 290.561 žena. U odnosu na august 2014. godine broj ukupno zaposlenih u pravnim licima se povećao za 0,4 posto, a broj zaposlenih žena se također povećao i to za 0,5 posto.\nStopa registrovane nezaposlenosti za septembar 2014. godine iznosila je 43,7 posto i u odnosu na august 2014. godine smanjila se za 0,3 postotna poena.\nhttp://www.klix.ba/vijesti/bih/agencija ... /141128024\nPostao/la Smail Aga Cengic » Pet stu 28, 2014 3:25 pm\nU rs-u je smanjena nezaposlenost samo pred izbore a ova nasa bosna je postala svacija i nicija prcija da je krcmi kako ko hoce i pozeli.\nDa ne bi dalje debelio, drzava smo u kojoj je vlast od 1990. godine naovamo LEGALNO I VOLJOM GRADJANA izabrana i odabrana, prema tome, neglasaci i glasaci za ovu vlast su podjednako krivi za nastalu situaciju.


NAPOKON ĆE SE ZNATI KO JE ODGOVORAN ZA PRUŽANJE POMOĆI: Uskoro jedinstveni broj za celu Srbiju! (FOTO) • HAPPYTV.RS\nViše se neće dešavati da se ne zna ko je nadležan za pružanje pomoći u određenim situacijama, rekao je ministar Lončar.\nSrbija će od 2020. imati jedinstveni pozivni broj Hitne medicinske službe koji će važiti za celu zemlju, a prilikom poziva javljaće se operater koji će naći najbliže vozilo i poslati ga do ugroženog pacijenta, najavilo je Ministarstvo zdravlja.\nDobro poznati brojevi Hitnih službi uskoro će biti prevaziđeni jer, kako su iz Ministarstva zdravlja objasnili medijima, jedinstveni pozivni broj Hitne službe važiće za celu Srbiju, a biće sličan onom koji se koristi u Evropskoj uniji. Prilikom poziva javiće se specijalno obučeni operater koji će najbližu ekipu Hitne pomoći poslati ka ugroženom pacijentu, bez obzira na mesto dešavanja nesreće i teritorijalnu nadležnost.\nTakođe, više neće dolaziti do zabuna koja urgentna služba je teritorijalno nadležna za određeno mesto, kao što je to bilo pre samo nedelju dana kada je dvogodišnjoj devojčici pozlilo, a roditelji su zvali službu Hitne pomoći u Crnoj Travi, ali i Surdulici, ne znajući koja je nadležna i ko ima u blizini slobodno vozilo. Upravo to je dovelo do tragičnog ishoda da je malena devojčica preminula.\nOva promena je samo premošćavanje od uspostavljanja novog sistema, istakao je ministar zdravlja Zlatibor Lončar, koji je prošle nedelje izjavio:\n- Ovo će biti samo korak ka uspostavljanju novog sistema rada i više se neće dešavati da se ne zna ko je nadležan za pružanje pomoći u određenim situacijama - rekao je Lončar i dodao da će domovi zdravlja preći u republičku nadležnost.


Primanja članova Vlade od 2006. do 2016. : Konflikti Interesa\nPrimanja članova Vlade od 2006. do 2016.\nZato je tim CDT-a napravio ovaj veb sajt gdje su predstavljeni imovinski kartoni članova Vlade koji daju prikaz finansijskog stanja donosioca odluka.\nS obzirom na obim podataka koji se nalazi u bazi nekadašnje Komisija za utvrđivanje konflikta interesa, CDT tim je odlučio da u ovoj fazi prikaže samo imovinske kartone članova Vlade koji su te funkcije obavljali u periodu od 2006. do 2016. godine.\nOva analiza urađena je tokom jula i avgusta, uz podršku Stejt Dipartmenta i fondacije Tech Soup.\nKako od Vlade i Skupštine nijesmo mogli dobiti imena članova Vlade u ovom desetogodišnjem periodu i period obavljanja funkcije, izvor za ovo istraživanje u većem dijelu bio je Službeni list, kao i online mediji iz CG i regiona.\nOvom bazom smo obuhvatili sve mjesečne/godišnje prihode počevši od prve do posljednje godine obavljanja funkcije u Vladi CG, nepokretnu i pokretnu imovinu tokom prve i posljednje godine.\nUtvrđivali smo i da li su funkcioneri u prvoj i u posljednjoj godini obavljanja funkcije prijavili da su kreditno zaduženi, kao i da li su u posljednjoj godini prijavili da imaju vlasništvo u privrednim društvima.\nU procesu analize ovih podataka zaključili smo da navedene informacije nijesu sistematizovane na način koji građanin ili novinar, bez stručnog znanja, može adekvatno da ih koristi.\nTakođe, imovinski kartoni su popunjeni narativno i informacije nijesu dostupne u mašinski čitljivim formatima, te je gotovo nemoguće pratiti podatke iz imovinskih kartona javnog funkcinera tokom vremena, u cilju utvrđivanja promjene imovine i prihoda tokom vršenja funkcije.\nPonovnim unosom svih kartona će se unaprijediti transparentnost i odgovornost javnih funkcionera i državnih institucija koje su nadležne za sprječavanje konflikta interesa.\nIako su od 2016. na sajtu Agencije dostupne pojedinačne baze podijeljene po kategorijama koje odgovaraju novoj formi imovinskih kartona, podaci nijesu strukturirani na način koji zadovoljava savremene standarde.\nTo onemogućava adekvatno korišćenje i analitički prikaz promjena imovine i prihoda javnih funkcionera.\nZato smatramo da Agencija treba da uspostaviti jedinstvenu, pretraživu i mašinski čitljivu bazu podataka koja će omogućiti poređenje finansijskog položaja svih javnih funkcionera.\nTakođe, treba ojačati kontrolu i provjeru tačnosti imovinskih kartona kroz uspostavljanje baze koja će omogućiti brz uvid u informacije i ukrštanje podataka iz drugih baza kojima raspolaže država.\nOvakva baza bi učinila provjeru izvještaja o imovini i prihodima javnih funkcionera efikasnijom.\nU cilju efikasne provjere, potrebno je uspostaviti bazu pomoću koje će se vršiti kontrola imovinskih kartona javnih funkcionera i to poređenjem sa relevantninm podacima koje posjeduju institucije poput Poreske uprave, Uprave za nekretnice, CRPS, CBCG sa pristupom bankarskim računima i drugim finansijskim institucijama.\nSmatramo i da treba kreirati posebnu sekciju na internet stranici Agencije za sprječavanje korupcije u okviru koje će se sistematično objavljivati: evidencija javnih funkcionera za koje je pravosnažnom odlukom utvrđeno da su povrijedili Zakon, odnosno broj i rezultati sprovedenih postupaka provjere podataka, broj pokrenutih i okončanih prekršajnih postupaka i ishodi tih postupaka.\nCDT poziva građane i zainteresovanu javnost da ukoliko na našem sajtu ili u starim imovinskim kartonima uoče netačan podatak da nam jave kako bismo dodatno sugerisali Agenciji da ta netačnost bude otklonjena.\nZbog uočenih problema, nejasnih i nepouzdanih podataka, pozivamo funkcionere čije smo profile predstavili da nam se obrate ukoliko uoče neke nelogičnosti


“POMOĆ SRBIJE NIKAD NIJE BILA VEĆA” Dodik smatra da Vučić dobro vodi državu čiji je lider | Srpska Info\n“POMOĆ SRBIJE NIKAD NIJE BILA VEĆA” Dodik smatra da Vučić dobro vodi državu čiji je lider\nAutor: Srna 27.08.2019. 19:52\nSrpski član Predsjedništva BiH Milorad Dodik rekao je da će Srbija pomoći Republiku Srpsku sa 25 miliona evra do kraja godine kako bi se održala likvidnost i sposobnost budžeta da izvrši sve svoje obaveze i istakao da je u posljednje vrijeme Srbija odobrila više od 32 miliona evra pomoći za lokalne zajednice u Republici Srpskoj.\n– Zahvaljujući Srbiji moći ćemo ove godine da koncentrišemo podršku Drvaru od milion evra – kaže Dodik, te navodi da će i druge opštine, poput Grahova, Glamoča i Petrovca dobiti dodatno po 250.000 do 300.000 evra za rješavanje infrastrukturnih problema.\n– Pomoć Srbije opštinama u Republici Srpskoj i Federaciji BiH biće obimna i uticaće znatno na stanje i stabilnost naših javnih računa i rješavanje infrastrukturnih problema – naveo je srpski član Predsjedništva.\n– Kad čujem ponekad kritike na bilo šta što su Srbi uradili, znam da to rade ljudi koji nikad ništa nisu uradili – rekao je Dodik i zaključio: “Mislim da Vučić dobro vodi Srbiju”


O Nama - Bioten Cosmetics\nMi neprestano tražimo ono najbolje što priroda može da nam ponudi, kombinujući prirodne ekstrakte kako bismo dobili bezbedne i efektivne kozmetičke preparate za najrazličitije potrebe kože.\nNaš cilj je da obezbedimo široku paletu kozmetičkih proizvoda koji mogu pokriti različite potrebe kože i tipove aplikacija, u isto vreme obezbeđujući izuzetan kvalitet.\nBudući da nam je zdravlje kože na prvom mestu, koristimo formulu bez parabena. Proizvodi su dermatološki testirani na posebnim tipovima kože, a efekti koje izazivaju su provereni.\nDa bismo proizveli proizvode pod proverenim i kontrolisanim uslovima, uvek koristimo najbolje prirodne sastojke, koji su pažljivo nadgledani u procesu proizvodnje.\nNaša kompanija poseduje sertifikat ISO 9001:2008 u vezi sa upravljanjem kvalitetom, zatim ISO 14001:2004 u vezi sa zaštitom životne sredine, kao i ISO 22716:2007 u vezi sa propisima o dobroj proizvođačkoj praksi (GMP).\nČak i kada je proizvod proizveden, naš posao nije završen! Putem sertifikovanog sistema kontrole kvaliteta, sve proizvedene količine se podvrgavaju testovima kako bi se potrošaču obezbedili trajni visoki standardi.\nNeprestano investiramo u klinička istraživanja i nove kozmetičke tehnologije u cilju stvaranja još efikasnijih proizvoda bezbednih za Vašu kožu.\nTeksture i mirisi bioten proizvoda su proizvedeni od sirovina poslednje generacije, koje dobijamo od najboljih proizvođača u Evropi. Sve formule su testirane 'in vitro' i 'in vivo'* metodom u našim prostorijama kao i u saradnji sa priznatim nezavisnim evropskim laboratorijama, kao što su EVIC International i BIOBASIC Europe. Ova klinička istraživanja podržavaju sve tvrdnje naznačene na svakom proizvodu, koje uveravaju u njihovu efikasnost.


Inkubator društvenih inovacija "Munja": Budi i ti dio kampanje na bosanskoj ljepotici i pomozi omladini da urede planinarski dom “Ozren”\nInkubator društvenih inovacija “Munja”: Budi i ti dio kampanje na bosanskoj ljepotici i pomozi omladini da urede planinarski dom “Ozren”\nPosljednje, Vijesti, Zabava / Igman, Inkubator društvenih inovacija "Munja", Planinarski dom Ozren\nPlaninarski dom “Ozren” je izgrađen prije više od 100 godina, a sada ga vodi grupa entuzijasta i ljubitelja prirode okupljenih u planinarskom društvu “Igman”.\n“Želimo da ovaj dom ponovo učinimo atraktivnim za sve posjetitelje, a za to nam treba vaša pomoć. Naš plan je izvršiti određene popravke i poboljšanja na planinarskom domu, što bi uključivalo preuređenje drugog sprata i kupaonica, ugradnju sistema grijanja i završnu obradu fasade.\nVeć smo poduzeli neke preliminarne korake, ali da bismo ovu ideju uspjeli, trebamo vas”, navode iz planinarskog društva Igman.\nŠta je cilj planinarskog društva Igman?\n“Naš plan je izvršiti neke popravke i poboljšanja na domu, što bi uključivalo preuređenje drugog sprata i kupaonica, ugradnju sistema grijanja i završnu obradu fasade.\nPodrži i ti, a pozovi i ostale da učine isto”, ističu iz organizacije.\nKampanja se realizuje uz podršku iz dijaspore i Inkubatora društvenih inovacija “MUNJA”.


PROMOCIJA KNJIGE PČELINJAK U OSINJEM GNEZDU – MONOGRAFIJA JOVANA ŽIVANOVIĆA U IZDANJU FILMSKOG CENTRA SRBIJE – ВОЈВОЂАНСКE\nZjaja 27/11/2020\tFilmski centar Srbije\nU četvrtak 3. decembra u 17 sati na Festivalu autorskog filma, u svečanoj sali Kinoteke, biće održana promocija knjige „Pčelinjak u osinjem gnezdu” – Monografija Jovana Živanovića. Autor knjige je Bogdan Zlatić, a izdavač Filmski centar Srbije, navodi 013info.\nJovan Živanović je režirao veoma popularne bioskopske filmove, tako da njegov rad nikada nije bio zvanično zabranjivan, ali je u većem delu karijere bio zanemarivan i prećutkivan. Paradoksalno je da su njegovi filmovi kao bioskopski i repertoarski bili stilski suprotstavljeni filmovima crnog talasa, ali da su autorski filmovi šezdesetih godina dobili naziv crni talas u srpskom filmu tek nakon režimskog napada na Živanovićev film „Uzrok smrti ne pominjati” (1968).\nSvi njegovi igrani filmovi, osim pomenutog, bili su sa savremenom tematikom, a jedno od tih ostvarenja, film „Kako su se voleli Romeo i Julija”(1966), jedini je jugoslovenski film u kome je prikazano kako u komunističkoj državi slobodno vreme troši sam vrh njene crvene elite. Film „Ostrva”(1963) prvi je erotski posleratni evropski film koji je prikazan u redovnoj bioskopskoj mreži država sa svih kontinenata. Značajan je srpski režiser pedesetih, u narednoj deceniji i jedan od najproduktivnijih, opstaje uprkos smenama nekoliko generacija filmskih režisera i za sobom ostavlja idejno koherentan, umetnički dosledan i životno zaokružen filmski opus, koji ga uvrštava u klasike srpskog i jugoslovenskog filma.\nPrevious Previous post: ЗАВРШЕТАК ”NS BIKE” СЕЗОНЕ\nNext Next post: САСТАНАК ДИРЕКТОРА УДРУЖЕЊА МНРО „ПЛАВА ПТИЦА“ СА МИНИСТАРКОМ ДАРИЈОМ КИСИЋТЕПАВЧЕВИЋ


Likvidnost je sposobnost organizacija da finansiraju povećanje sredstava i ispunjuju dospele obaveze. Osnovna uloga banaka u transformaciji ročnosti kratkoročnih depozita u dugoročne kredite automatski izlaže banke likvidnosnom riziku. Čak bi se moglo reći da gotovo svaka finansijska transakcija ima uticaj na likvidnost. Tržišni potresi, koji su počeli da se događaju sredinom 2007. godine, ponovo su naglasili značaj likvidnosti za funkcionisanje finansijskih trgova i bankarskog sektora. Pre finansijske krize bili smo svedoci aktivnom trgovanju na finansijskim tržištima, finansiranje je bilo na raspolaganju po niskim kamatnim stopama. Zbog finansijske krize je došlo do preokreta pošto je likvidnost praktično isparila.\nNa radionici želimo da se učesnici upoznaju sa okvirom kojeg koriste banke i preduzeća za identifikaciju, merenje i izveštavanje o likvidnosnom riziku. Na radionici će biti predstavljene različite vrste likvidnosnog rizika, diskutovaće se o potrebama i mogućnostima za finansiranje, prikazani će biti i načini merenja likvidnosnog rizika i novi likvidnosni standardi koje je uveo Bazel III.\nrizničarima u bankama i preduzećima koji se svakodnevno suočavaju sa likvidnosnim rizikom u svom poslovanju ili korišćenju različitih strategija finansiranja,\nzaposlenima na području trgovanja finansijskim instrumentima i investicionog bankarstva,\nstarateljima preduzeća i komercijalistima tako da mogu bolje da savetuju svoje klijente o likvidnosti preduzeća,\nostalim službenicima u banci koji su zainteresovani za teme sa područja likvidnosti banaka, preduzeća, odnosno likvidnosti finansijskog sistema generalno.\nRadionica obuhvata teoriju upravljanja tržišnim rizicima, diskusije, kratke primere i vežbe. Takođe je pogodna za one koji se likvidnosnim rizikom bave svakodnevno i koji bi želeli da dopune svoje znanje sa novostima koje donose novi propisi sa tog područja, kao i novi načini upravljanja likvidnošću koji su posledica novih finansijskih instrumenata i veće međusobne veze između tržišta, učesnika i instrumenata. Učesnici će nakon radionice bolje razumeti likvidnosni rizik, kao i načine i limite koji su neophodni za efikasno upravljanje njime.\nUloge i odgovornosti u razvoju strategije i politika za upravljanje likvidnosnim rizikom\nCentralizacija u poređenju sa decentralizacijom upravljanja likvidnošću\nPrognoziranje, merenje i praćenje potreba za finansiranje\nOcena mogućnosti finansiranja\nMerenje i praćenje likvidnosti sredstava\nKriterijumi likvidnosnog rizika i likvidnosni limiti\nPincipi dobrog upravljanja i nadzora likvidnosnog rizika


FTN Hakaton 8. i 9. juna - oradio.rs\nSvečano otvaranje drugog FTN Hakatona - takmičenja namenjenog trenutnim, bivšim i budućim studentima FTN-a, biće održano u subotu, 8. juna sa početkom u 9 časova u Centralnoj zgradi Univerziteta u Novom Sadu.\nOsnovna tema ovogodišnjeg FTN Hakatona odnosi se na analizu podataka iz koje će učesnici testirati i razvijati svoja znanja, kako kroz takmičenje, tako i kroz atraktivna, naučno-popularna predavanja koja će održati stručnjaci u ovoj oblasti.\nDeo Hakatona, pod nazivom "PROMOTON" predviđen je za maturante i podrazumevaće nešto kraću formu, sa drugačijom temom. Maturanti će se naći u društvu starijih kolega i doživeti prva akademska iskustva.\nFTN Hakaton će trajati 8. i 9. juna i realizuje se u okviru projekta prekogranične saradnje sa Hrvatskom XBIT, čiji je jedan od realizatora upravo FTN.


Laureati i ruski umjetnik Jurij Šiškin otvorili 12. festival “Dani harmonike” u Ugljeviku – Novosti Plus\nKoncertni dio 12. Međunarodnog festivala “Dani harmonike” otpočeo je večeras u ugljevičkom Centru za kulturu koncertom laureata takmičenja koje je održano u onlajn formatu zbog virusa korona.\nDesetogodišnji Đorđe Perić, učenik Muzičke škole “Kornelije Stanković” iz Ugljevika, koji je osvojio tri zlatna odličja, a do sada 59 širom svijeta, predstavio se publici izvodeći ukrajinsku narodnu kompoziciju “Put Kozaka” i “Harmonikaši sviraju džez”.\nOrganizatori Festivala su Osnovna muzička škola “Kornelije Stanković” i Udruženje umjetnika “Artist”, a pokrovitelj predsjednik Republike Srpske.\nFestival je zvanično otvorio načelnik Ugljevika Vasilije Perić riječima da su za ovu opštinu “Dani harmonike” najznačajnija manifestacija.\n“Dugujemo veliku zahvalnost svim dosadašnjim učesnicima i svjetskim umjetnicima čijim je učešćem festival i dostigao značajan nivo, po čemu su postali prepoznatljivi Ugljevik i Republika Srpska”, rekao je Perić.\nOn je istakao da su “Dani harmonike” ucrtani na evropskoj mapi kulturnih događaja, pa su Ugljevik i Republika Srpska prepoznatljivi kada je u pitanju akademska muzika na harmonici.\n← OSVOJIO ČAK 91 NAGRADU: Umjetnik Aleksa Mirković je ponos Srbije i Srpske\nStipendije: Za srednjoškolce konkurs do kraja mjeseca, a za studente od polovine oktobra →\nGLUMCI SE U SUZAMA OPRAŠTAJU OD BEKJAREVA


1970. Mercedes-Benz 280 SE W108 - 20.000€ - Autoslavia\nIz Mostara danas donosimo jedan Mercedes-Benz W108 sa oznakom 280 SE. Kako se navodi u kraćem opisu oglasa, automobil je kompletno restauriran, poseduje klima uređaj, elektro podizače prozora i automatski menjač. Obizrom da je navedena kilometraža tek 70.000 i da je automobil potpuno restauriran, pretpostavljamo da je njegovo i spoljno i unutrašnje stanje bilo loše obzirom da je evidentno da je farban, kao i da je enterijer presvučen. Međutim, na jednoj od priloženih fotografija vidi se da se konac vozačevog sedišta pozadi rašio što je za automobil ovakve klase i cene nedopustivo. Inače sve deluje na svom mestu, ukrasni elementi su ili sačuvani ili nabavljani novi te vozilo spolja deluje dobro, ali bi svakako trebalo proveriti sa prodavcem šta je i kako tačno urađeno na limariji, posebno ako je vlasnik sačuvao fotografije tokom procesa restauracije. Navedena cena jedino bi imala smisla ukoliko je vozilo sačuvano u odličnom originalnom stanju, inače je ovako za predmet diskusije. Ukoliko ste zainteresovani za ovo vozilo, savetujemo kao i uvek da skoknete na originalnu stranicu oglasa, kontaktirate prodavca i obiđete ga uživo.\n280 sebosna i hercegovinagrad mostarlimuzinambMercedesmercedes benzmostaroglasoldtajmeroldtajmer na prodajuoldtajmer olgasoldtimeroldtimer na prodajuoldtimer oglasolx.bapaul bracqpik.baprodajas-classs-klasas-klassew108\n1956. Jaguar XK140 Drophead Coupé - 110.000€\n1975. BMW E12 518 - 2.500€


U decembru mjera protjerivanja izrečena za 46 stranaca - mojusk.ba\nKao rezultat kontinuiranog provođenja operativnih aktivnosti, Služba za poslove sa strancima je u prve dvije sedmice decembra ove godine zbog nezakonitog ulaska ili boravka izrekla mjeru protjerivanja za 46 stranih državljana među kojima su državljani Pakistana, Maroka, Alžira, Irana, Iraka, Libije, Tunisa i Turske. Navedeni strani državljani su stavljeni pod nadzor u Imigracioni centar ili im je ograničeno kretanje na određeno mjesto do udaljenja sa teritorije Bosne i Hercegovine.\nSlužba je u istom periodu sa teritorije Bosne i Hercegovine udaljila 23 strana državljanina kojima su prethodno izrečene mjere protjerivanja, te su do udaljenja sa teritorije Bosne i Hercegovine boravili pod nadzorom u Imigracionom centru. Na osnovu Sporazuma o Readmisiji sa zemljama regije, jedan državljanin Afganistana vraćen je u R. Srbiju, dok je jedan državljanin Bangladeša vraćen u Crnu Goru. Služba je samostalno ili u saradnji sa Međunarodnom organizacijom za migracije, u navedenom periodu u zemlje porijekla vratila 21 stranog državljanina od kojih su 17 državljani Turske, dva državljana Pakistana, jedan državljanin Gvineje i jedan državljanin Srbije.\nOd početka 2020. godine, Služba za poslove sa strancima registrovala je 15.910 migranata, te je i dalje nastavljen trend smanjenja novopristiglih i registrovanih migranata u Bosni i Hercegovini.


U Republiku Srpsku sutra stiže više od 25.000 ruskih vakcina - Sputnjik Srbija\n17:29 25.04.2021 (osveženo 17:32 25.04.2021) Preuzmite kraći link\nVišković je naveo da je reč o 25.000 vakcina plus 1.300 za Prijedor, te da u Banjaluku nisu stigle juče, kako je bilo najavljeno, jer je direktor preduzeća „Krajina grup“ imao smrtni slučaj.\n„Vakcine će već sutra biti u Banjaluci, te će proći svu proceduru provere kvaliteta Instituta za javno zdravstvo Srpske i Agencije za lekove i medicinska sredstva BiH, te će nakon toga biti distribuisane građanima“, rekao je Višković.\nOn očekuje da će početkom maja stići i 80.000 doza kineske vakcine, te da će na večerašnjoj sednici Vlada usvojiti određena dokumenta, kako bi se već sutra moglo ići ka interventnom uvozu, prenosi RTRS.\nKada je reč o Kovaks mehanizmu, Višković je rekao da postoje obećanja iz tog sistema da se u maju može očekivati veća količina vakcina za BiH, a time i za Republiku Srpsku.\nSputnjik Ve, Banjaluka, Republika Srpska


17.07.2019 / 10:54 BiH - Nova predsjednica EK\nPredsjedavajući Vijeća ministara BiH dr. Denis Zvizdić uputio je čestitku Ursuli von der Leyen povodom izbora za predsjednicu Evropske komisije.\n„Poštovana predsjednice von der Leyen,\nu svoje lično ime i ime Vijeća ministara BiH upućujem vam iskrene čestitke povodom izbora za predsjednicu Evropske komisije.\nPrimarni vanjskopolitički cilj Bosne i Hercegovine koji nema alternativu, je integracija u Evropsku uniju. BiH dijeli sa EU isti geografski prostor, isto kulturno-historijsko naslijeđe, iste izazove i nade. Stoga me posebno raduje što je na čelo Evropske komisije došla osoba posvećena jačanju evropskih vrijednosti jedinstva, jednakosti, solidarnosti, sigurnosti i prosperiteta.\nU Vašem obraćanju postavili ste izazovne ciljeve. Sve zemlje na prostoru Zapadnog Balkana očekuju da će jedan od važnih ciljeva i dalje biti integracija našeg regiona u Evropsku uniju. Radujemo se budućoj saradnji i budite sigurni da ćete u nama i dalje, kao u posljednje četiri godine, imati iskrenog partnera posvećenog prihvatanju evropskih načela i standarda, regionalnoj saradnji, miru, stabilnosti i ekonomskom razvoju.\nŽelim Vam uspješan rad na čelu Evropske komisije i pozivam Vas da Vaša prva posjeta bude upravo Sarajevu i Bosni i Hercegovini, kao prostoru prožimanja različitih kulturnih vrijednosti“, stoji u čestitki predsjedavajućeg Vijeća ministara BiH dr. Denisa Zvizdića.


Podela dečijih autosedišta u Kruševcu - KruševacGrad\nU cilju veće bezbednosti najmlađih u saobraćaju, u kruševačkom Gradskoj upravi danas su podeljena dečja autosedišta, koje je obezbedila Agencija za bezbednost saobraćaja i ovdašnja lokalna samouprava. Podeli 25 autosedišta prethodila je prezentacija za roditelje na temu pravilne upotrebe ovog zaštitnog sistema\nO značaju upotrebe dečjih autosedišta, kao zaštitnom sistemu koji direktno utiče na smanjenje posledica saobraćajnih nezgoda u kojima učestvuju deca, te njihovom pravilnom korišćenju, roditeljima je predavanje održao Duško Pešić, načelnik Odeljenja za prevenciju i edukaciju u Agenciji za bezbednost saobraćaja.\nGovoreći o značaju upotrebe dečjih autosedišta i problemima stradanja dece u saobraćaju, Pešić je kazao da je od ukupnog broja pogunule dece u prethodnih pet godina skoro 60 odsto poginulo kao putnici u vozilima, te da je to i razlog pokretanja kampanje koja ima za cilj da se poveća procenat upotrebe ovog zaštitnog sistema.\n– Kada su u pitanju deca do tri godine starosti, negde oko 40 odsto roditelja koristi sedišta za decu, a ako govorimo o deci od četiri do dvanaest godina, tek oko 27 odsto roditelja prevozi decu pozadi a da su vezana sedištem, što su katastrofalni podaci– kazao je Pešić, dodajući da je u razvijenim zemljama poput Norveške, Holandije i Danske procenat upotrebe sedišta preko 95 odsto, te da u tim zemljama nema pogunule dece putnika u vozilima.\nGovoreći o ciljevima Nacionalne strategije o bezbednosti saobraćaja, Pešić je kazao da je cilj da u Srbiji do 2020.godine ne bude poginule dece u saobraćaju.\n– U prošloj godini imali smo 17-oro poginule dece u saobraćajnim nezgodama, što je manje u odnosu na pre 15, 20 godina kada smo samo u toku jedne godine gubili 57 , 58 dece u saobraćajnim nezgodama. Iako se taj broj poslednjih godina znatno smanjio, bićemo zadovoljni tek kada više uopšte ne budemo imali poginule dece u saobraćaju -poručio je on.\nIstakao je i to da je mnogo teže sačuvati decu kao pešake ali da ipak to uspevamo, za razliku situacija gde su roditelji ti koji bi trebalo da brinu o deci.\n– Deca uzrasta 6, 7 godina imaju ograničene psihofizičke sposobnosti, nemaju mogućnost da procenjuju brzinu, udaljenost od vozila i treba naći mesto koje je za njih najbezbednije za prelazak ulice. Iako tu imamo niz složenih zahteva mi ipak uspevamo da ih zaštitimo kao pešake, dok onde gde roditelji treba da brinu o deci, ne uspevamo i često možemo videti situaciju da su roditelji vezani, a da dete pozadi nije– rekao je Pešić, dodajući i to da i od tog malog procenta roditelja koji koriste dečja autosedišta, skoro 90 odsto njih to ne čini na pravi način.\nPešić se zahvalio Gradu zbog podrške ovoj akciji, istakavši da Kruševac ima dobre rezultate kada je u pitanju bezbednost saobraćaja.\n– Trideset odsto od naplaćenih saobraćajnih kazni vraća se lokalnim samoupravama a Kruševac je grad koji ta sredstva koristi namenski, sprovodi odlične akcije, za razliku od dobrog dela lokalnih zajednica koje ta sredstva troše nenamenski. Da ovdašnji Savet ima odlične rezultate, potvrđuje i podatak da su prošle godine imali najmanje poginulih lica u saobraćajnim nezgodama – rekao je Pešić.\nGradonačelnica Kruševca, Jasmina Palurović, kazala je da Grad zajedno sa Savetom za bezbednost saobraćaja sprovodi brojne akcije koje imaju za cilj bolju bezbednost dece u saobraćaju, te da je plan da se i u narednim godinama nastavi sa tim akcijama.\n– Pored ove akcije, činimo i mnoge druge stvari vezano za bezbednost dece u saobraćaju, obezbeđujemo prilaze školama, horizontalnu i vertikalnu signalizaciju koja upozorava vozače na prisustvo dece na putu- kazala je gradonačelnica, te poželela roditeljima bezbednu vožnju , u budućnosti i još dece koja će koristiti ova sedišta.\nOd ukupno podeljenih 25 dečjih autosedišta, 20 je obezbedila Agencija za bezbednost saobraćaja a pet lokalna samouprava. Dragan Blažić iz Saveta za bezbednost saobraćaja Grada Kruševca podsetio je da je prošle godine, u okviru Programa unapređenja bezbednosti saobraćaja, nabavljeno 100 sedišta koja su , uz edukaciju, podeljena roditeljima.\n28.07.2021 0 249\n21.07.2021 0 250


Pravosuđe /Ambasade SAD i Evropske unije o izboru novog rukovodstva VSTV-a / Radio Sarajevo\nFOTO: Arhiv/Izdali zajedničku izjavu\n11. 02. 2021. u 16:46:00 Radiosarajevo.ba\nPrimili smo k znanju jučerašnje izbore Visokog sudskog i tužilačkog vijeća (VSTV) za novog predsjednika, potpredsjednike i stalnog člana ove institucije. Zahvaljujemo se sutkinji Saneli Gorušanović-Butigan na konstruktivnoj ulozi u osiguravanju kontinuiteta aktivnosti Vijeća tokom prelaznog perioda. Ovim imenovanjima bi se bi trebao okrenuti novi list i započeti novo poglavlje.\nBiografija / Ko je Halil Lagumdžija, novi predsjednik VSTV-a\nTagovi: Ambasada SAD EU VSTV pravosuđe\nSarajevo / Poruka VSTV-a: Vrijeme je da zasučemo rukave i krenemo u borbu protiv korupcije\n! / Prvo obraćanje novog predsjednika VSTV-a: Samo nas pustite da udahnemo\n! / Objavljeni COVID brojevi: Od jučer 28 novozaraženih u cijeloj BiH


U novogradskom naselju heroja Sokolje danas je obilježena godišnjica bitaka koje su vođene za odbranu ovog naselja od agresora. Delegacija Općine Novi Grad Sarajevo predvođena pomoćnikom načelnika za boračka pitanja, rad, socijalna pitanja i zdravstvo Tajibom Delalićem odala je počast šehidima i poginulim borcima Armije RBiH i prisjetila se bitaka koje su se na ovom prostoru odvijale.\nOvom prilikom Tajiba Delalića je podsjetio da je agresor svim silama i sredstvima želio da uđe sa zapadne strane u grad Sarajevo, odnosno preko Naselja heroja Sokolje, ali im hrabri i neustrašivi pripadnici Armije RBiH to nisu dozvolili i ovo važno uporište je odbranjeno od agresora.\n„Mi se danas prije svega sjećamo heroja koji su ovdje izgubili svoje živote dostojanstveno braneći grad Sarajevo i državu BiH, i prisjećamo svih bitaka koje su ovdje vođene. Želim da kažem mlađim generacijama da se edukuju i da znaju šta se događalo tokom ovog rata, da čuvaju Bosnu i Hercegovinu i da ne dozvole da se desi da ih neko napada i ubija nevine, kao što je to bilo u periodu od 92 – 95. godine“, poručio je Delalić.\nPredsjednik Udruženja „Druga viteška“ Sado Šatrović kazao je da ovo Udruženje svake godine obilježava sve bitke koje su se odvijale u naselju Sokolje.\n„Sokolje je jedino naselje proglašeno naseljem heroja u FBiH. Neprijatelj je pokušao da ga u nekoliko navrata zauzme kako bi nastavio pravac napada prema gradu i doveo grad u opasnost, ali herojskom borbom svih boraca uspjeli smo agresora poraziti svaki put“, istakao je Šatrović.\nU želji da se otrgne od zaborava, uspomena na vrijeme kada je branjeno i odbranjeno Sokolje, grad Sarajevo i država BiH, održan je i historijski čas, a o herojskim borbama govorio je Muaz Suljagić, ratni komandant trećeg bataljona Druge vitške motorizovane brigade.\nPored predstavnika općine Novi Grad cvijeće su položili i predstavnici, Udruženja Druge viteške motorizovane brigade, koordinacija boračkih udruženja, Ministarstva za boračka pitanja Kantona Sarajevo, Savez brigadnih udruženja, Savjet MZ „Naselje heroja Sokolje“, učenici Osnovne škole „Sokolje“, na čelu sa direktorom Bećirom Hasanovićem, te predstavnici političkih partija i građani.\nPrigodan program izveli su učenici Osnovne škole „Sokolje“, a pobjednicima turnira u stonom tenisu, uručene su diplome.


RTS :: Strategija za bolje odnose sa dijasporom\nPolitika Strategija za bolje odnose sa dijasporom\nsreda, 19. maj 2010, 17:42 -> 19:52\nStrategija za bolje odnose sa dijasporom\nPosle usvajanja prvog zakona o dijaspori i Srbima u regionu dobićemo Strategiju koja će doprineti poboljšanju ekonomskih, političkih i kulturnih odnosa sa dijasporom, naveo ministar Srećković.\nNa okruglom stolu u organizaciji Ministarstva za dijasporu o Strategiji očuvanja i jačanja odnosa matične države i dijaspore, kao i matične države i Srba u regionu, ocenjeno da će Strategija, čije se usvajanje očekuje narednih meseci, u velikoj meri doprineti poboljšanju ekonomskih, političkih i kulturnih odnosa sa dijasporom.\nMinistar za dijasporu Srđan Srećković rekao da je uveren da će posle usvajanja prvog zakona o dijaspori i Srbima u regionu dobiti Strategiju koja će biti operativni dokument i koja će doprineti sprovođenju politike "o kojoj postoji široki konsenzus''.\nPrema njegovim rečima, posebno je važno što u izradi Strategije pored države, učestvuju i predstavnici rasejanja i nevladine organizacije za civilni sektor, a Vlada bi dokument trebalo da usvoji u narednih nekoliko meseci.\n''Njeno usvajanje će svakako uslediti posle prve sednice Skupštine dijaspore i Srba u regionu, koja će se održati početkom jula, a kada će predstavnici našeg rasejanja imati priliku da još jednom iznesu svoje mišljenje o Strategiji'', naveo je Srećković.\nGovoreći o ciljevima strategije, ministar je ukazao da se trebaju unaprediti politički, ekonomski i kulturni odnosi sa dijasporom i Srbima u regionu, s obzirom na to da su ti kapaciteti nedovoljno iskorišteni.\nStrategija koja donosi rezultat\nPotpredsednik Vlade Srbije zadužen za evropske integracije Božidar Đelić izjavio je da borba za nacionalno pitanje i za evropske integracije Srbije ne samo da nisu u sukobu, već su u dubokoj sinergiji.\nĐelić je istakao da je važno da se u izradi ovakvih strategija "izašlo iz teških i sterilnih rasprava, koje se bile zasnovane na nekim idelogiojama, raspravama bez kraja", navodeći da je ovo primer modernog načina kojim se postiže rezultat, a ne politički poeni.\nPredsednica Beogradskog fonda za političku izuzetnost Sonja Liht je ukazala da je najvažnije pitanje ne samo politika odnosa prema dijaspori, nego i ugled zemlje u svetu.\nPrema njenim rečima, posebno je bitno da se u budućnosti ovog društva ugled Srbije i odnos sa dijasporom tretira interaktivno jer su to dve povezane oblasti.\n''U rešavanju ovog odnosa nikako se ne sme dopustiti isključivo sektorski pristup jer je to pitanje svakog ministarstva'', rekla je Liht i dodala da strategija mora biti vizonarska, realistična i inkluzivna.\nNaglasila je da je rad i komunikacija sa mladim ljudima u dijaspori izuzetno bitan jer iako se mnogi od njih neće vratiti, nužno je da razumeju Srbiju kako bi bili njeni ambasadori.\nZnačaj imidža Srbije u Evropi\nPredsednik Evropskog pokreta u Srbiji Živorad Kovačević naglasio je značaj imidža Srbije u svetu.\n''Neophodno je stvoriti imidž kojim će se Srbija ponositi'', istakao je Kovačević i dodao da to pre svega podrazumeva njenu stabilnost i opredeljenost za Evropsku uniju.\nKovačević je ocenio da bi srpsko stanovništvo u regionu, uz aktivnu državnu politiku, moglo da bude protagonista dobrih odnosa i garant političkog zajedništva balkanskih zemalja.\n''Valja podržavati aktivno i konstruktivno učešće Srba i njihovih političkih i kulturnih organizacija u društvenom i političkom životu zemalja u kojima žive'', ukazao je Kovačević.\nOperativni direktor CESiD-a Marko Blagojević naveo je da je dijaspora u Srbiju poslala oko 30 milijardi evra, a da su ulaganja su iznosila oko 500 miliona evra u protekloj deceniji.\nPravo glasa za vezu sa dijasporom\nGovoreći o pravu glasa, Blagojević je podsetio da do 2004. godine dijaspora nije imala pravo da glasa u Srbije.\nSada oni svoj glas mogu dati lično, ali i poštom i elektronski što predstavlja tehničke pretpostavke povezivanja sa dijasporom, naveo je.\nBlagojević je istakao da je osim tehničkog dela, posebno značajan odnos javnog mnjenja u Srbiji o pravima uključivanja dijaspore u političke procese u matici.\n''Prema podacima CESiD-a, svega 18 odsto populacije smatra da dijaspora ne treba da ima pravo na ovo učešće'', zaključio je Blagojević.\nU radu okruglog stola učestvovali su i predstavnici drugih nevladinih i društvenih organizacija.


Garage Lab hardverska akademija | HelloWorld.rs\nAko sebe smatraš hardverašem, insteresuje te savremena tehnologija i želiš da se baviš jednim od zanimanja budućnosti, ovo je kurs koji će ti doneti praktična znanja, kontakte i inspiraciju.\nŠta je Hardverska akademija?\nUdruženje BEUM, preko svoje hardverske laboratorije Garage Lab, organizuje Hardversku akademiju koja predstavlja jedinstvenu priliku za edukaciju svih zainteresovanih za elektroniku, IoT (Internet of Things), 3D štampu i druga polja hardverske tehnologije.\nSticanjem praktičnih znanja i sklapanjem kontakata sa ljudima istih interesovanja, kao i kompanijama koje se uspešno bave ovim poslom, polaznici kursa biće korak bliže profesionalnoj karijeri stručnjaka za hardver.\nPolaznici će za vreme kursa imati pristup najsavremenijoj hardverskoj opremi koja se nalazi u okviru prostora Garage Lab: 3D štampači, elektronika, mikrokontroleri i drugo, a podršku će im dati neki od najeminentnijih stručnjaka hardverske industrije u Srbiji.\nInternet of Things je tehnologija pomoću koje je moguće da veiki broj povezanih uređaja kao što su senzori, merni uređaji, kontrolni uređaji itd, međusobno komuniciraju. IoT tržište je u ubrzanoj ekspanziji i procenjuje se da će do 2025. godine biti preko 75,44 milijarde ovakvih uređaja u svetu. Sa ekspanzijom tržišta raste i potražnja za stručnjacima sa relevantnim znanjem, i zbog toga je važno da se priključmo ovoj industriji što pre.\nOsnove elektronike - 20. novembar\nOsnove elektronike, logika koja se primenjuje u različitim kolima, praktičan rad - lemljenje - veština koja predstavlja osnovu rada u hardverskoj laboratoriji, čitanje šeme električnih kola i pravljenje gotovog proizvoda date šeme.\nUpoznavanje sa Arduino platformom - 4. decembra\nUpoznavanje sa sve češće korišćenim platformama poput Arduina, koje su donele revoluciju u IoT - mogućnosti platforme, konkretni primeri, upotreba različitih senzora.\nAkcenat će biti na povezivanju preko novog Narrowband IoT signala koji je prisutan u laboratoriji Garage Lab-a, kao i na prednosti, mane i mogućnosti ovog sistema.\nOsnove 3D modelovanja i 3D štampe 1 i 2 - 11. i 18. decembra\nUpoznavanje sa radom 3D štampača, osnovna pravila korišćenja, princip rada, samostalno modelovanje 3D modela uz asistenciju mentora, mogućnost korišćenja različitih platformi otvorenog pristupa.\nU okviru ove dve radionice, polaznici će saznati kako da dođu do ideja za dalji razvoj projekata, kako bi se kompletiralo IoT rešenje uz pomoć tehnike digitalne fabrikacije.\nU okviru projekta Hardverska akademija, biće održano i 3 meetup-a na kojima će polaznici kursa, kao i svi zainteresovani entuzijasti za hardverske tehnologije imati priliku da isprate interaktivna predavanjima eminentnih stručnjaka.\nPrisustvo događaju je besplatno uz registraciju do 18. novembra na sledećem linku.\nKao veliko finale Hardverske akademije, biće održana svečana dodela potvrda o učešću na edukativnom programu našim polaznicima gde će biti predstavljeni rezultati projekta, a učesnici koji pokažu najveću posvećenost, potpisaće ugovore o praksi.


Za klimatske uslove sa umerenim potrebama grejanja i hlađenja, toplotne pumpe nude energetski efikasnu alternativu za peći i klima uređaje. Najčešći tip toplotne pumpe je toplotna pumpa vazdušnog izvora, koja prenosi toplotu između vaše kuće i spoljnog vazduha.\nSavremena toplotna pumpa može smanjiti potrošnju električne energije za greanje za oko 50% u poređenju sa električnim načinom grejanja, kao što su peći i grejači sa pločama. Visoko efikasne toplotne pumpe takođe hlade bolje od standardnih centralnih klima uređaja, što rezultira manjom potrošnjom energije i većim komforom u letnjim mesecima. Poslednjih godina, tehnologija toplotne pumpe iz vazduha se razvila tako da sada nudi legitimnu alternativu grejanja prostora u hladnijim regionima.\nViessmann Vitocal 200-S - 4kW\nViessmann Vitocal 200-S - 8kW\nViessmann Vitocal 222-S - 4kW\nIzbriši Cena sa PDV-om: 500.000,00 RSD - 599.999,99 RSD\nSolarni regulator Victron MPPT 75/15


Buhić se sastao sa predestavnicima Javnog Preduzeća „Putevi Srbije“ i kompanijom Tašjapi – SDP Srbije\nBuhić se sastao sa predestavnicima Javnog Preduzeća „Putevi Srbije“ i kompanijom Tašjapi\n10 mar |\nDržavni sekretar u Ministarstvu građevinarstva, saobražaja i infrastrukture Enes Buhić sastao se danas sa predestavnicima Javnog Preduzeća „Putevi Srbije“ i izvođačem radova kompanijom Tašjapi, u vezi sa izgradnjom autoputa E – 761 Beograd – Sarajevo, deonica: Sremska Rača Кuzmin.\nNa sastanku je bilo reči o planiranim aktivnostima i postojećoj dinamici realizacije projekta, pitanjima eksproprijacije, fizičkoj realizaciji projekta, kao i uslovima za dobijanje građevinske dozvole na određenim delovima deonice.\nDeonica Sremska Rača – Кuzmin je ukupne dužine oko 18 km sa mostom preko reke Save, predstavlja deo projekta izgradnje Autoputa E-761, Beograd – Sarajevo. Pored toga, u Republici Srbiji je planirana izgradnja i deonice Požega – Кotroman (dužine oko 60 km).\nDeonica autoputa Sremska Rača – Кuzmin biće projektovana za maksimalnu dozvoljenu brzinu od 130 km/čas i imaće po dve kolovozne trake i jednu zaustavnu traku u oba smera. Predviđeno je da buduća saobraćajnica prolazi kroz naselje Кuzmin sve do postojećeg graničnog prelaza kod Sremske Rače, gde će biti izgrađen most preko reke Save u dužini od oko 1,3 km;\nOvaj projekat je od strateške važnosti da Republiku Srbiju jer pored povezivanja glavnih gradova Republike Srbije i Bosne i Hercegovine, ostavaruje se i veza sa Pan-evropskim koridorima: Кoridorom 4, Кoridorom 5, Кoridorom 7 (reka Dunav) i Кoridorom 10. Uz to, izgradnjom deonice Požega – Užice – granica sa Bosnom i Hercegovinom (Кotroman) stvara i veza sa auto-putem „Miloš Veliki“ i budućim auto-putem E-761, „Moravski koridor“, u Republici Srbiji.\nOO Apatin SDP Srbije: Priroda nam uvek vrati dar\nPovodom obeležavanja Evropskog dana parkova, aktivisti i članovi Opštinskog odbora Socijaldemokratske partije Srbije u Apatinu, organizovali su akciju, sa...\nMatić: Nastavak uspešne saradnje sa Grčkom u oblasti turizma\nMinistarka trgovine, turizma i telekomunikacija u Vladi Republike Srbije, Tatjana Matić i ministar turizma Republike Grčke, Vasilis Kikiljas, sastali su...


U SAD skoro 800 hiljada dece zavede se kao nestalo svake godine\n25. maj je Dan posvećen nestalnoj deci kako bi se Amerika podsetila na činjenicu da je zaštita dece -- nacionalni prioritet.\nNeki tinejdzeri pobegnu od kuće, neka deca se izgube na par sati ili par dana, ali -- preko 58 hiljada dece godišnje bude oteto.\nViše od 90 odsto slučajeva otmica ima srećan kraj jer se oteto dete vrati u okrilje porodice pošto je uglavnom razvedeni roditelj, kome dete nije sudski dodeljeno, odgovoran za ormicu. Medjutim, u preko sto slučajeva godišnje -- decu otmu nepoznata lica. U zapadnoj državi Ajdahu dvoje dece se vodi kao nestalo već preko nedelju dana.\n“Vrlo smo zabrinuti jer decu ne možemo da nadjemo mada u potrazi učestvuju psi tragači i specijalne ekipe. Svi policijski organi u okruženju učestvuju u tome.”\nŠerif Vatson veruje da su deca svedoci ubistva koje se odigralo u njihovoj kući pre njihovog nestanka. Takozvani ”Amber“ apel upućen je relevantnim institucijama širom zemlje u potrazi za 9-godišnjim Dilanom i 8-godišnjom Šastom Gron.\nTrejsi Henki, Sekretarijat za pravosudje:\n“Uspostavili smo sistem upozorenja koji se upućuje lokalnim zajednicama, državama, policijskim agencijama, medijskim kućama. Preko radia i televizije uključuje se i šira javnost koja možda može da pomogne.”\nTrejsi Henki ukazuje da su prva tri sata posle otmice kritična za pronalaženje deteta koje se prijavi kao nestalo.\n“Posle tog perioda, izgledi da će dete biti spašeno postaju sve manji kako vreme odmiče.”\nZahvaljujući Amber apelu, koji je dobio ime po jednoj nestaloj devojčici koja je pronadjena mrtva, do sada je spašeno više od 200 dece. Prema Sekretarijatu za pravosudje pored redovnih policijskih akcija, vrlo korisno orudje u potrazi za nestalom decom su mediji, posteri, internet i automatske tekstualne poruke koje se šalju korisnicima mobilnih telefona. Ali, najbolja prevencija je kad roditelji znaju gde su im deca, s kim se druže i šta rade kad nisu kod kuće.


Radulović: Šapić razradio lični marketing o trošku opštinskog budžeta - Ekonomske Vesti\nRadulović: Šapić razradio lični marketing o trošku opštinskog budžeta\n1. jul. 2015 Andrija Matić 0 Comments Aleksandar Šapić, Dosta je bilo, korupcija, Novi Beograd, Novobeogradski klub, Saša Radulović\nPokret „Dosta je bilo – Saša Radulović“ optužio je, putem saopštenja, predsednika opštine Novi Beograd dr Aleksandra Šapića da novac poreskih obveznika koristi za ličnu promociju.\n„Predsednik opštine Novi Beograd Aleksandar Šapić razradio je mehanizme ličnog promovisanja o našem trošku. Uveo je navodno „besplatne“ programe za decu i penzionere, koje mogu da koriste samo oni koji se učlane u njegov „Novobeogradski klub“. Šapić odnedavno članovima kluba šalje jednako „besplatne“ čestitke za rođendan sa mobilnog telefona Servisnog centra opštine: 063/785-0-785.\nSrećan rođendan, sa željom da ih još mnogo proslaviš u zdravlju i sreći.\nPredsednik opštine Novi Beograd Aleksandar Šapić“.\nOvako glasi rođendanska čestitka koja ovih dana stiže na mobilne telefone Novobeograđana. Jasno je da je u pitanju isključivo lična promocija Aleksandra Šapića o trošku opštinskog budžeta.\nPoruke stižu članovima Novobeogradskog kluba koji su se u njega učlanili da bi dobili popuste prilikom kupovine u određenim radnjama. Vlasnici tih radnji time dobijaju reklamu i koriste pogodnost što je članstvo u klubu uslov za besplatno korišćenje preko 40 opštinskih programa, čime se klub omasovljuje. I tu nije kraj finansijskim dobicima za odabrane jer, tih 40 programa se finansira dvostruko, iz republičkog i opštinskog budžeta.\n„Besplatni programi“ plivanja, slikanja, glume, pevanja, plesa, košarke, odbojke, stranih jezika, pripreme za upis u srednju školu, korektivnih vežbi, karatea, dopunske nastave, folklora… namenjeni su školskoj deci i predstavljeni kao „vanškolske aktivnosti“ koje se finansiraju iz opštinskog budžeta. Međutim, pošto su sekcije već predviđeni deo četrdeseotčasovne radne nedelje, za koju prosvetni radnici primaju platu iz republičkog budžeta, očigledno je da su dvostruko plaćeni. Ovi „besplatni“ programi koštaju nas dvostruko, pošto za njih prvi put plaćamo iz republičkog, a drugi put iz opštinskog budžeta.\nAleksandar Šapić je vrlo umešno, gotovo u skladu sa doktorskom titulom, zatvorio korupcionaški finansijski krug u koji je uvezao dva budžeta i male privrednike sa svoje opštine, a sve u cilju lične promocije i o našem trošku.\nIako dr Šapić tvrdi da je slanje rođendanskih čestitki „mali znak pažnje“ i da nije u suprotnosti sa Zakonom o zaštiti podataka o ličnosti, jedna zbunjena građanka zatražila je pojašnjenje od predsednika preko Tvitera, postavljajući pitanje odakle mu njen broj telefona?\nDosta je bilo rasipanja novca poreskih obveznika i nedovoljno stručnih i sposobnih kadrova na rukovodećim mestima!\nDosta je bilo korišćenja opštinskih sredstava u svrhu lične promocije!\nVreme je da se problemima opštine Novi Beograd pristupi studiozno, kako bi njeni građani mogli uživati u rešenjima koja će trajati duže od par nečijih mandata.“\n← Vučić: Povećanje plata i penzija do kraja godine\nPočetna cena za Tanjug 760.935 evra →


Turković i SDA o reagovanju RF na zbližavanje BiH i NATO\nTanjug 19. marta 2021. 13:28\nSARAJEVO – Ministarska spoljnih poslova u Savetu ministara BiH, Bisera Turković i Stranka demokratske akcije, čiji je član, reagovali su danas na poruku Ambasade Rusije u Sarajevu da će ta zemlja, kako je poručeno, „morati da reaguje u slučaju zbližavanja BiH i NATO“, jer to smatra „neprijateljskim korakom“.\nTurkovićeva poručuje da „NATO put BiH nije usmeren na bilo koji način“, ali i da, kako kaže, „Ruska Federacija ne diktira hoće li BiH u NATO“.\nTurković smatra da Ambasada RF o „NATO putu Bosne i Hercegovine ukazuje na zabrinjavajuću promenu zvanične politike ruskih vlasti prema Bosni i Hercegovini“.\n„Dosad je zvanični stav Ruske Federacije bio da će poštovati samostalne odluke institucija BiH kada je u pitanju NATO put, a sada ruske vlasti pokazuju otvorenu nameru da, protivno međunarodnom pravu, ograničavaju suverenitet Bosne i Hercegovine“, navela je Turković u saopštenju.\nOglasila se i SDA saopštenjem u kojem stoji da je dovođenje u pitanje NATO puta BiH „ponovno neprimereno mešanje u unutrašnje stvari BiH“.\n„Stav Ruske Federacije da praktično zbližavanje BiH sa NATO-om predstavlja neprijateljski čin prema Rusiji je neutemeljen i izraz je želje da se našoj državi ukine pravo da samostalno vodi svoju spoljnu i odbrambenu politiku“, stoji, između ostalog, u saopštenju SDA.\nRuska Ambasada u Sarajevu, preneo je Glas Amerike, juče je pozvala BiH prijatelje da, kako se navodi, „dobro razmisle, da izvagaju sve ‘za’ i ‘protiv’, da uzmu u obzir mišljenje svih stanovnika zemlje koji su daleko od konsenzusa o ovom pitanju“.


08.03.2018 09:41 | Ž. D.\nBanjaluka, Sarajevo - Institucije RS stvorile su sve preduslove za realizaciju projekta "Bratoljub", ali se mjesecima čeka da Savjet ministara BiH da saglasnost na sporazum sa Vladom Srbije i na ugovor između Ministarstva saobraćaja i veza RS i Uprave za indirektno oporezivanje (UIO) BiH da bi most mogao biti pušten u upotrebu.\nPomoćnik ministra saobraćaja i veza RS Nataša Kostić rekla je da je riječ o sporazumu Savjeta ministara BiH i Vlade Srbije o izgradnji i uspostavljanju zajedničkog graničnog prelaza na mostu Bratunac - Ljubovija i ugovoru kojim je Vlada RS dala UIO BiH bez naknade pravo građenja graničnog prelaza na zemljištu koje je u vlasništvu Srpske.\n- UIO je 19. decembra prošle godine dostavio Savjetu ministara nacrt ugovora, a pravobranilaštva BiH i RS dala su pozitivno mišljenje. Izgradnja mosta je završena, izvršen je tehnički prijem, ali se most ne može upotrebljavati jer BiH nije uradila svoj dio posla. Potpisivanjem ugovora stiču se uslovi da UIO pribavi građevinsku dozvolu i raspiše tender za izbor firme koja će graditi zajednički granični prelaz - kaže Kostićeva.\nU UIO BiH takođe kažu da su uradili sve iz svoje nadležnosti kada je riječ o izgradnji graničnog prelaza. Predsjedavajući Upravnog odbora UIO BiH Vjekoslav Bevanda je rekao da je za izgradnju graničnog prelaza između Srbije i BiH na mostu "Bratoljub" zadužen UIO, ali da ne može uraditi ništa, jer nije potpisan međudržavni sporazum.\n- BiH je uputila inicijativu i mora da bude određena kategorizacija prelaza. Naš cilj je da to bude prelaz najviše kategorije za putnike i robu - rekao je Bevanda.


DOKTORI U ŠOKU: Evo šta ubija 93 odsto RAKA DEBELOG CREVA i to za samo 2 dana! – Lifestyle kuhinjica\nDOKTORI U ŠOKU: Evo šta ubija 93 odsto RAKA DEBELOG CREVA i to za samo 2 dana!\nMarch 17, 2017 March 17, 2017 kuhinjicaLeave a Comment on DOKTORI U ŠOKU: Evo šta ubija 93 odsto RAKA DEBELOG CREVA i to za samo 2 dana!\nJedan fantastičan slučaj potiče sa Univerziteta u Adelejdu, iz Australije, gde su naučnici pronašli da, navodno, laurinski koroziv (koji čini polovinu sastava kokosovog ulja) može uništiti više od 93% ćelija raka debelog creva kod ljudi, oko 48 sati nakon tretmana.\nKokosovo ulje se takođe odnedavno koristi i za tretiranje pacijenata koji pate od srčanih bolesti, Alchajmerove bolesti i dijabetesa.Njegova energija potiče od laurinskog koroziva koji oštećuje loše ćelije stvarajući oksidativnu anksioznost i postepeno smanjujući celokupne nivoe glutationa koji su potrebni ćelijama u razvoju da bi se osigurale od oksidativne anksioznosti ili prekomernog prisustva radikala kiseonika.\nKlinički izveštaji iz Američkog udruženja za ishranu su demonstrirali da mast u kokosovom ulju “može biti vredna kod lečenja poput dijabetesa, osteoporoze, viralnih bolesti (mononukleoze, hepatitisa C, herpesa,…), bolesti bešike, Kronove bolesti, kao i malignosti.”


Informaciono-komunikacioni moduli (ICM)Information-Communication Modules (ICM) » Alfatec\nInformaciono-komunikacioni moduli (ICM) takođe predstavljaju deo jedinstvene INTELLEMS platforme. Pojavu ovih modula, kao posebne grupe proizvoda, uslovila je činjenica da je sa razvojem tehnike i padom cena panelnih mrežnih analizatora, veliki broj korisnika u svojim pogonima zamenio stare analogne merne instrumente digitalnim. Gde god da su savremeni digitalni panelni mrežni analizatori bili opremljeni komunikacionim modulima (RS 232, RS-485 Ethernet, itd.) oni su mogli biti iskorišćeni kao merni uređaji pa u ovakvim objektima nije imalo smisla duplirati merni deo instaliranjem MIS-a.\nU tom smislu ICM kao proizvod predstavlja samo informacioni deo MIS-a. Podaci sa panelnih mrežnih analizatora se i na ICM-u memorišu u istom formatu kao i kod MIS-a, tako da su ovi uređaji u potpunosti interoperabilni. Štaviše, postoje i slučajevi kada se u određenoj distributivnoj TS 10/0,4 kV ili 20/0,4 kV otkriju izvesne neregularnosti u potrošnji (kvar na nekom od izvoda, potencijalna krađa električne energije i slično) i kada je zbog bližeg lokalizovanja izvora tih pojava u nekom periodu potrebno izvršiti i snimanje potrošnje električne energije po niskonaponskim izvodima te TS. U tim situacijama ICM i MIS se mogu povezati tako da ICM preuzme ulogu MASTER uređaja, koji će svoje podatke sinhronizovati sa podacima sa MIS (SLAVE uređaja) i tako objedinjene ih slati u udaljeni centar.\nPored komunikacije sa digitalnim panelnim mrežnim analizatorima, preko RS 485 ili Ethernet porta ICM može komunicirati i sa drugim inteligentnim elektronskim uređajima i sa njih prikupljati različite podatke (inteligentni temperaturni senzori). ICM su opremljeni i određenim brojem digitalnih ulaza (3) i izlaza (2) na koje je moguće priključiti različite senzore (senzori vrata, detektori pokreta, detektori dima, itd.), odnosno, preko kojih je moguće izdavati određene komande (uključivanje svetla u objektu i sl.), pa može naći svoju ulogu i u sistemima za zaštitu objekata. U prilog tome je i mogućnost priključenja USB ili IP kamera preko kojih može prikupljati dodatne informacije iz okruženja.\nZbog ostvarivanja izvesne autonomije u radu nakon nestanka napona napajanja, ICM su opremljeni i sistemom rezervnog napajanja, koji obezbeđuje napajanje priključenih uređaja i senzora u kratkom vremenskom intervalu.\nKonfiguracija koja se u praksi pokazala kao optimalna sastoji se od informaciono-komunikacionog modula na koji su povezani:\nPanelni mrežni analizator SOCOMEC DIRIS A40\nInteligentni temperaturni senzori koji mere temperaturu unutar i van objekta\nSenzor otvaranja vrata\nICM predstavlja jedan od ključnih rezultata projekta III 44006.


Poznata imena dolaze u Banjaluku: Novi festival donijeće nekoliko spektakularnih koncerata | BL Portal\nPrvi Internacionalni muzički festival “Banja Luka Fest” održaće se na tvrđavi Kastel od 6. do 10. jula, a kako je najavljeno u pet festivalskih dana biće održani spektakularni koncerti i nastupiće brojne poznate ličnosti iz cijelog regiona.\n“Sa velikim zadovoljstvom najavljujem prvo izdanje Banja Luka Festa, koji je bio planiran za 2020. godinu, ali je zbog pandemije korona virusa morao biti odložen. Ove godine, festival će se održati uz sve propisane epidemiolške mjere, ali uz veliki entuzijazam svih nas da ovaj festival postane tradicionalni, i da se od ove godine uvrsti na mapu najznačajnijih dešavanja u regionu iz oblasti kulture, umjetnosti i muzike. Uz velike zvijezde, sjajne koncerte, dobru energiju, odličnu organizaciju i niz vrlo zanimljivih pratećih sadržaja tokom svih festivalskih dana želimo poslati pozitivne poruke iz Banjaluke kao mjesta dobrih susreta. Želja nam je da pokažemo sve potencijale koje Banjaluka ima, da privučemo publiku iz regiona i uključimo lokalnu zajednicu”, rekla je Biljana Čigoja, direktor “Banja Luka Fest-a”.\nSvi programi festival održaće se u skladu sa preporučenim epidemiološkim mjerama propisanim od Instituta za javno zdravstvo RS.\nTags: Banja Luka Fest, koncerti, Muzika\nKina: Krdo slonova tumara gradovima VIDEO\nZdravstveni radnici u KS najavili proteste: Traže potpisivanje novog Granskog kolektivnog ugovora


U Međugorju održana akcija dobrovoljnog darivanja krvi – Crveni križ FBiH\nU prvoj ovogodišnjoj akciji dobrovoljnog darivanja krvi održanoj na području općine Čitluk prikupljene su 43 doze krvi.\nAkcija je održana u međugorskoj dvorani sv. Ivana Pavla II, a akciji darivanja krvi pristupila je 51 osoba sa željom da svojim nadasve humanim postupkom pomogne u liječenju pacijenata u Sveučilišnoj kliničkoj bolnici Mostar (SKB).\nAkciju dobrovoljnog darivanja krvi organizirao je Crveni križ općine Čitluk u suradnji s Transfuziologijom SKB Mostar.\nIz Crvenog križa općine Čitluk najavili su kako će akcija dobrovoljnog darivanja krvi uskoro biti organizirana i u Čitluku, gdje je posljednja akcija održana u prosincu prošle godine.